title: The Saturnettes (albumi)

text: Levyltä on julkaistu singleinä kappaleet "Cadillac", "Just a Song" ja "Girl Named Sue".


title: Steamroller Productions

text: Steamroller Productions on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perusti Steven Seagal vuonna 1989, jonka jälkeen vuosina 1994–2000 se tunnettiin nimellä "Seagal/Nasso Productions". Yhtiö käytti nimenään vielä hetkellisesti Luminocity Productionsia vuosina 2001–2005. Elokuvien ohella yhtiö on tuottanut Seagalin televisiosarjan ja albumin Mojo Priest.


title: Raimo Ekholm

text: Raimo Ekholm (s. 31. heinäkuuta 1946 Lahti) on suomalainen uransa lopettanut mäkihyppääjä.


title: Raimo Ekholm

text: Ekholm sijoittui Vysoké Tatryn MM-kilpailuissa 1970 suurmäessä 15:nneksi ja normaalimäessä 32:nneksi. Hän saavutti normaalimäessä SM-hopeaa vuonna 1969. Samana vuonna hän sijoittui Sveitsin mäkiviikolla kahdeksanneksi. Seuratasolla Ekholm edusti Lahden Hiihtoseuraa.


title: Seppo Hannula

text: Seppo Hannula (s. 28. toukokuuta 1946 Kuusankoski) on suomalainen uransa lopettanut mäkihyppääjä.


title: Seppo Hannula

text: Hannula oli Innsbruckin olympialaisissa 1964 Suomen joukkueen varamies. Hän sijoittui 16-vuotiaana Ounasvaaralla kolmanneksi vuonna 1963, oli Holmenkollenin nuorten kilpailussa toinen vuonna 1964 sekä voitti nuorten Suomen-mestaruuden vuosina 1964 ja 1965. Uransa ainoan aikuisten Suomen-mestaruuden hän voitti normaalimäessä vuonna 1974, jolloin hän oli paras myös Puijon kilpailuissa. Seuratasolla Hannula edusti Ounasvaaran Hiihtoseuraa.


title: At the Edge of Time

text: At the Edge of Time on Blind Guardianin yhdeksäs studioalbumi, joka julkaistiin 30. heinäkuuta 2010. Albumista on saatavana myös digipack-versio.


title: At the Edge of Time

text: Kappaleesta "Valkyries" on albumin internetsivulla ladattavana demo-versio kuten myös vaihtoehtoiset miksaukset kappaleista "Curse My Name" ja "Wheel of Time".


title: Pekka Hyvärinen (mäkihyppääjä)

text: Pekka Hyvärinen (s. 15. toukokuuta 1954 Rovaniemi) on suomalainen uransa lopettanut mäkihyppääjä.


title: Pekka Hyvärinen (mäkihyppääjä)

text: Hyvärinen sijoittui Lentomäen MM-kilpailuissa 1977 Vikersundissa 14:nneksi. Hän voitti Suomen-mestaruuden suurmäessä vuonna 1977 ja joukkuemäessä vuosina 1976–1978 sekä saavutti henkilökohtaisissa kilpailuissa kaksi SM-hopeaa ja kaksi SM-pronssia. Puijolla hän voitti vuonna 1978 ja oli samana vuonna kahdessa Sapporon kilpailussa toinen. Seuratasolla Hyvärinen edusti Ounasvaaran Hiihtoseuraa. Hänen setänsä oli mäkihypyn olympiavoittaja Antti Hyvärinen.


title: Nyrkkeily kesäolympialaisissa 1984

text: Vuoden 1984 kesäolympialaisten nyrkkeily järjestettiin 29. heinäkuuta – 11. elokuuta 1984 Memorial Sports Arenalla Los Angelesissa, Yhdysvalloissa. Tämä oli 17. kerta, kun laji oli mukana olympialaisten ohjelmassa. Mukana oli 354 osanottajaa 81 eri maasta. Tapahtumia oli 12, jotka kaikki järjestettiin ainoastaan miehille.


title: Shawn Vanzant

text: Shawn Vanzant (s. 19. lokakuuta 1988 Tampa, Florida) on yhdysvaltalainen koripalloilija.


title: Shawn Vanzant

text: Vanzant muutti Tampaan vuonna 1997 ja hän pelasi paikallisessa lukiossa koripalloa. Hänen isänsä oli köyhä yksinhuoltaja, jolla ei ollut varaa elättää häntä. Tämän takia Vanzant muutti veljensä luokse asumaan, joka kuitenkin vietti vankilassa pitkiä aikoja. Myöhemmin Vanzant muutti toisen perheen luokse. Vuonna 2007 hän siirtyi Butlerin yliopistoon. Yliopiston joukkueessa Vanzant pelasi kaksi kertaa NCAA:n loppuottelussa. Kaudella 2010–2011 hän oli joukkueensa neljänneksi paras pistemies 8,1 pisteen keskiarvolla. Kaudeksi 2011–2012 Vanzant siirtyi Korihaihin. Hän ei edustanut seuraa koko kautta, vaan edusti loppukaudesta myös I-divisioonassa kaarinalaista Ura Basketia. Kaudeksi 2012–2013 Vanzant siirtyi NBA:n D-liigan Springfield Armoriin. Loukkaantuminen vaivasi kuitenkin hänen kauttaan ja hän siirtyi loppukautena FBA-sarjan Tampa Bay Rebelsiin.


title: Shawn Vanzant

text: Vuosina 2013–2015 Vanzant pelasi Kanadassa ja vuodesta 2015 Irlannissa.


title: Oscar Möller

text: Sten Oscar Hans Möller (s. 22. tammikuuta 1989 Tukholma, Ruotsi) on ruotsalainen jääkiekkoilija, joka pelaa KHL-joukkue Ak Bars Kazanissa. Hän on pelipaikaltaan keskushyökkääjä, mutta osaa pelata myös laidassa. Oikealta laukovan Möllerin vahvuudet ovat kiekollisissa taidoissa ja johtajuudessa. Hän on aiemmin pelannut myös yhteensä 87 NHL:n runkosarjaottelua sekä yhden playoff-ottelun Los Angeles Kingsissä tehden niissä tehot 12+14=26. Jäähyminuutteja on kertynyt 22.


title: Oscar Möller

text: Möller on Spånga IS:n kasvatti. Hän pelasi joukkueessa ensimmäiset miesten pelinsä jo 15-vuotiaana kaudella 2004–2005 Ruotsin II-divisioonassa. Suurimman osan kaudestaan Möller pelasi kuitenkin Spångan juniorijoukkueissa ja voitti J16-sarjan pistepörssin ja mestaruuden. Kaudeksi 2005–2006 hän siirtyi Djurgårdens IF:n junioreihin.


title: Oscar Möller

text: WHL-joukkue Chilliwack Bruins varasi Möllerin toisena pelaajana kesällä 2006. Hän siirtyi 17-vuotiaana joukkueeseen kaudeksi 2006–2007 ja teki 68 runkosarjassa tehot 32+37=69. Möller voitti Bruinsin sisäisen maalipörssin ja oli sisäisessä pistepörssissä toinen Mark Santorellin jälkeen. Los Angeles Kings varasi hänet toisella kierroksella 52. pelaajana .


title: Oscar Möller

text: Kaudella 2007–2008 Möller sijoittui tehoilla 39+44=83 WHL:n runkosarjan pistepörssissä yhdeksänneksi Seattle Thunderbirdsin Bud Hollowayn kanssa. Maalipörssissä hän oli seitsemäs. Möller oli jälleen Bruinsin paras maalintekijä ja toiseksi paras pistemies Santorellin jälkeen. Hänet valittiin kauden päätteeksi WHL:n läntisen konferenssin toiseen tähdistökentälliseen. Huhtikuussa 2008 Möller teki kolmivuotisen tulokassopimuksen Los Angeles Kingsin kanssa ja hän pelasi samana keväänä kaksi playoff-ottelua sen farmijoukkue Manchester Monarchsissa, AHL:ssä tehden yhden syöttöpisteen.


title: Oscar Möller

text: Möller otti paikkansa Kingsin NHL-miehistöstä kaudeksi 2008–2009. Hän teki NHL-uransa avausmaalin 20. lokakuuta 2008 Colorado Avalanchen Peter Budaj'n taakse. Möller pelasi kauden aikana NHL:ssä yhteensä 40 runkosarjaottelua tehoin 7+8=15. Hän kuitenkin loukkasi solisluunsa vuodenvaihteessa pelatuissa alle 20-vuotiaiden MM-kilpailuissa, eikä kuntouduttuaan pelannut enää loppukaudella Kingsissä, vaan kävi kahdeksan ottelun visiitillä Monarchsissa ja istui Kingsin otteluissa katsomossa.


title: Oscar Möller

text: Kausina 2009–2010 ja 2010–2011 Möller pelasi suurimmaksi osaksi Monarchsissa hankkiakseen lisää rutiinia puolustuspelaamiseen, nopeutta ja voimaa. Kaudella 2009–2010 hän pelasi siellä 43 runkosarjaottelua tehden 15 osumaa, joilla Möller sijoittui joukkueen sisäisessä maalipörssissä kolmanneksi. NHL:n puolella hän pelasi 34 ottelua tehoin 4+3=7. Möller oli Monarchsin kolmanneksi paras maalintekijä (Brandon Kozunin kanssa) myös kaudella 2010–2011, jolloin hän teki 59 runkosarjaottelussa 23 osumaa. Hän toimi joukkueen varakapteenina ja pelasi NHL:n puolella 13 runkosarjaottelua sekä yhden playoff-ottelun tehoin 1+3=4.


title: Oscar Möller

text: Möllerin NHL-tulokassopimuksen päätyttyä hän kaudeksi 2011–2012 palasi kotimaahansa ja siirtyi Elitserien-joukkue Skellefteå AIK:hon kaksivuotisella sopimuksella. Kausi oli hänelle ensimmäinen Elitserienissä sekä Euroopan pääsarjoissa. Möller teki Elitserien-uransa avausmaalin kauden avausottelussa 15. syyskuuta 2011 vieraissa Färjestads BK:ta vastaan. Yhteensä hän teki kauden aikana 54 runkosarjaottelussa tehot 14+17=31, joilla Möller oli Skellefteån neljänneksi paras pistemies sekä 19 playoff-ottelussa tehot 7+8=15. Hän voitti kauden päätteeksi Elitserien-hopeaa.


title: Oscar Möller

text: Kaudella 2012–2013 Möller kärsi useista loukkaantumisista ja hän pelasi runkosarjan aikana vain 28 ottelua. Möller kuitenkin paransi maalimääräänsä edelliskaudesta tehden 18 osumaa, joilla hän oli Skellefteån toiseksi paras maalintekijä Joakim Lindströmin kanssa. Möller voitti kauden päätteeksi Ruotsin-mestaruuden. Helmikuussa 2013 hän teki nelivuotisen jatkosopimuksen joukkueen kanssa.


title: Oscar Möller

text: Möller voitti alle 20-vuotiaiden MM-hopeaa vuosina 2008 ja 2009. Jälkimmäisessä turnauksessa hän toimi Ruotsin kapteenina. Möllerin turnaus päättyi kuitenkin kesken finaaliottelun Kanadaa vastaan, kun hänen solisluunsa murtui.


title: Oscar Möller

text: Möller voitti myös alle 18-vuotiaiden MM-pronssia vuonna 2007. Ruotsin A-maajoukkueessa Möller on pelannut kolme ottelua vuoden 2013 Karjala-turnauksessa tehopistein 1+2=3. Hän teki A-maajoukkuedebyyttinsä näin ollen turnauksen avausottelussa 7. marraskuuta 2013 Gävlessä Tšekkiä vastaan. Möller sai ottelussa yhden syöttöpisteen. Hänen ensimmäinen A-maajoukkuemaalinsa syntyi seuraavassa ottelussa 9. marraskuuta Helsingin Hartwall Areenalla Venäjää vastaan.


title: Oscar Möller

text: Möllerin pikkuveli Carl-Johan on pelannut jääkiekkoa Ruotsin alemmissa sarjoissa.


title: Nyrkkeily kesäolympialaisissa 1992

text: Vuoden 1992 kesäolympialaisten nyrkkeily järjestettiin 26. heinäkuuta – 9. elokuuta 1992 Pavelló Club Joventut de Badalonassa, Barcelonassa, Espanjassa. Tämä oli 19- kerta kun laji oli mukana olympialaisten ohjelmassa. Mukana oli 336 osanottajaa 78 eri maasta. Tapahtumia oli 12, jotka kaikki järjestettiin ainoastaan miehille.


title: Beauty Shop

text: Beauty Shop on Bille Woodruffin ohjaama yhdysvaltalainen komediaelokuva vuodelta 2005. Se on spin-off "Barbershop"-elokuvista. Queen Latifahin esittämä Gina nähtiin ensimmäisen kerran elokuvassa "".


title: Beauty Shop

text: Gina Norris (Queen Latifah) on leskeksi jäänyt kampaaja, joka muutti Chicagosta Atlantaan, että hänen tyttärensä Vanessa (Paige Hurd) voisi käydä yksityistä musiikkikoulua. Gina on näyttänyt kykynsä kampaajana, mutta kun hänen itsekeskeinen pomonsa Jorge (Kevin Bacon) moittii hänen tekemisiään, hän ottaa lopputilin ja perustaa oman kauneussalongin.


title: Beauty Shop

text: Hän palkkaa useita kampaajia ja myös hänen kapinallinen kälynsä Darnelle (Keshia Knight Pulliam) saa töitä salongista. Liike saa monenlaisia asiakkaita, muun muassa ammattiurheilijoiden vaimoja ja varakkaita vaaleita naisia. Gina palkkaa myös Joen (Djimon Hounsou), afrikkalaisen sähkömiehen. Entinen pomo Jorge on kateellinen, koska hänen salonkinsa menettää asiakkaita Ginalle, ja palkkaa terveystarkastajan etsimään keinon sulkea Ginan liike. Pian Ginan salonkiin murtaudutaan ja lähes kaikki tuhotaan. Kun Willie (Lil' JJ) onnistuu kuvaamaan tarkastajan ja Jorgen keskustelun, hän näyttää videon Ginalle. Myöhemmin sinä iltana Gina menee vanhalle työpaikalleen ja kertoo Jorgelle tietävänsä tämän salaisuuden. Hänen mukanaan on kaksi miestä, jotka leikkaavat Jorgen hiukset pois.


title: Beauty Shop

text: Myöhemmin heidän suosikkiradiojuontajansa Helen ilmestyy salonkiin siistimisen tarpeessa. Saatuaan hyvää palvelua Helen mainostaa Ginan salonkia lähetyksessään.


title: Nyrkkeily kesäolympialaisissa 1996

text: Vuoden 1996 kesäolympialaisten nyrkkeily järjestettiin 20. heinäkuuta – 4. elokuuta 1996 Alexander Memorial Coliseum, Atlantassa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 355 osanottajaa 97 eri maasta. Tapahtumia oli 12, jotka kaikki järjestettiin ainoastaan miehille.


title: Kansallispikakirjoitus

text: Kansallispikakirjoitus () oli Albrecht ja Felix von Kunowskin 1800-luvun lopulla laatima saksankielinen pikakirjoitusjärjestelmä.


title: Kansallispikakirjoitus

text: Järjestelmän pääperiaatteena oli, että vokaalit merkitään alaspäin menevillä piirroilla ja konsonantit ylöspäin menevillä. Tarkoituksena oli saada järjestelmä, jolla kolmen ns. vokaalin kirjoittavan järjestelmän (Arends, Roller ja Brauns) käyttäjät olisi saatu yhteen Stolze–Schrey-järjestelmän esimerkin mukaisesti. Yritys epäonnistui, ja kolmen järjestelmän lisäksi saatiin neljäs. Kansallispikakirjoituksesta tuli kuitenkin melko suosittu, ja ennen ensimmäistä maailmansotaa se oli kolmanneksi suosituin saksankielinen järjestelmä Gabelsbergerin ja Stolze–Schreyn jälkeen: vuonna 1913 sillä oli 382 pikakirjoitusyhdistystä, joissa oli yhteensä yli 12 000 jäsentä.


title: Erkki Hämäläinen

text: Erkki Hämäläinen -nimisiä henkilöitä ovat:


title: Rudolf Baláž

text: Rudolf Baláž (20. marraskuuta 1940 – 27. heinäkuuta 2011) oli slovakialainen roomalaiskatolinen piispa. Hänet vihittiin papiksi 23. kesäkuuta 1963, ja piispanvihkimyksensä hän sai 19. maaliskuuta 1990. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec. Baláž oli 14. helmikuuta saanut nimityksen Banská Bystrican hiippakunnan piispaksi.


title: Rudolf Baláž

text: Baláž johti hiippakuntaansa, kunnes kuoli 70-vuotiaana heinäkuussa 2011.


title: Stearns

text: F.B. Stearns Co oli yhdysvaltalainen Clevelandissä vuosina 1899–1930 toiminut autonvalmistaja, jonka tuotteet olivat korkealaatuisten autojen maineessa.


title: Stearns

text: Yrityksen ensimmäinen auto oli tuohon aikaan tyypillinen "buggy". Sen voimanlähteenä oli makaava moottori, joka oli sijoitettu lattian alle. Voimansiirrossa oli planeettavaihteisto sekä ketjuveto, ja auton pyörät olivat polkupyörän pyörien kaltaiset.


title: Stearns

text: Vuonna 1901 markkinoille tuli ohjauspyörällä varustettu malli. Sen moottorissa oli yksi suuri sylinteri, jonka halkaisija oli 159 mm ja iskun pituus 178 mm. Seuraavana vuonna markkinoilla oli auto, jossa oli kaksisylinterinen, 5,5-litrainen ja 25-hevosvoimainen moottori. Auton hinta oli 3 000 dollaria.


title: Stearns

text: Vuoden 1905 Stearnseissa oli eurooppalaisia vaikutteita; edessä oli Mercedes-tyylinen jäähdytin. Moottorissa oli venttiilikoneiston kautta ohjatut imuventtiilit. Sylinteriryhmät olivat parivaletut ja tarjolla oli sekä neli- että kuusisylinterinen muunnelma. Nelisylinterisen iskutilavuus oli 8,75 litraa ja suurin teho 60 hevosvoimaa. Voimansiirrossa oli joko ketju- tai akseliveto. 4 600 dollarin hintaisen auton huippunopeus oli lähes 100 km/h. Kuusisylinterisen mallin takimmainen sylinteripari oli upotettu rintapeltiin. 13-litraisella, 90-hevosvoimaisella moottorilla varustetun auton huippunopeus oli lähes 145 km/h ja sen voimansiirrossa oli ketjuveto.


title: Stearns

text: Vuonna 1909 esiteltiin 30-hevosvoimaisella yksilohkomoottorilla varustettu kaupunkiauto, jonka tunnusomainen piirre oli jäähdyttimen kennoston ympärillä oleva valkoinen nauha.


title: Stearns

text: Urheiluautojen tuotannosta luovuttiin vähitellen ja huomio siirtyi tavanomaisiin automalleihin. Vuonna 1914 tuli 5,1-litraisella nelisylinterisellä tai vaihtoehtoisesti 6,8-litraisella kuusisylinterisellä Knight-kaksoisluistiventtiilimoottorilla varustettu malli, jossa oli sähköinen käynnistysmoottori sekä sähkövalot. Vuonna 1917 esiteltiin ajanmukainen "Stearns", jossa oli 5,4-litrainen V8-moottori.


title: Stearns

text: 1920-luvun alussa tuotannon painopiste oli neli- ja kuusisylinterisissä malleissa. Vuonna 1925 yritys siirtyi Willys-Overlandin omistukseen ja nelisylinterisen mallin tuotanto päättyi seuraavana vuonna. Stearnsien valmistus jatkui vuoteen 1930 asti. Loppuvaiheessa valikoimassa oli hinnaltaan 2 095 dollarin 27,3-hevosvoimainen kuusisylinterinen sekä suuri 6,3-litraisella rivikahdeksikolla varustettu malli. Halvin muunnelma maksoi 5 500 dollaria.


title: Clifton Fadiman

text: Clifton Fadiman (15. toukokuuta 1904 Brooklyn, New York – 20. kesäkuuta 1999 Sanibel Island, Florida) oli yhdysvaltalainen julkaisutoimittaja, esseisti, antologioiden kokoaja, kirja-arvostelija ja radiopersoona. Hän kirjoitti urallaan kymmeniä antologioita ja vaikutti yhdysvaltalaisten lukutottumuksiin oltuaan yli 50 vuoden ajan Book of the Month Clubin toimittaja.


title: Clifton Fadiman

text: Fadiman syntyi toukokuussa 1904 venäjänjuutalaisten maahanmuuttajien Isidore Michael ja Grace Elizabeth Fadimanin perheeseen. Hänen isänsä oli farmaseutti ja hänen äitinsä sairaanhoitaja. Fadiman halusi välttää vanhempiensa ongelmat ja halusi oppia englannin täydellisesti. Hän kiinnostui kirjoista jo nuorena ja luki ensimmäisen romaaninsa jo 4-vuotiaana. Kuusi vuotta myöhemmin Fadiman luki jo Homeroksen, Sofokleen, Danten ja John Miltonin teoksia.


title: Clifton Fadiman

text: Fadiman valmistui Columbian yliopistosta 1925. Hänen ensimmäinen työnsä oli Ethical Culture High Schoolin opettajana. Seuraavaksi hän oli toimittajana Simon & Schusterilla, josta hän siirtyi 1933 The New Yorkerin kirjatoimittajaksi. Fadiman oli New Yorkerilla 10 vuotta.


title: Clifton Fadiman

text: Keväällä 1938 Dan Golenpaul aloitti radio-ohjelman "Information Please", jonka puheenjohtajaksi hän pyysi Fadimanin. Ohjelmassa oli paneeli, johon kuului kolme vakiojäsentä (kolumnisti Franklin P. Adams, pianisti Oscar Levant ja urheilukirjailija John Kieran) ja yksi vieras. Fadimanin tehtävänä oli suunnata yleisöltä tulleet kysymykset paneelille, joka keskusteli annetusta aiheesta. Jos kysyjä onnistui hämmentämään paneelin, hänet palkittiin tietosanakirjalla. Ohjelmasta tuli huomattavan suosittu, ja sitä lähetettiin vuoteen 1948. Parhaimmillaan sitä seurasi yhdeksän miljoonaa kuuntelijaa. Fadiman juonsi myös muita radio-ohjelmia, joista tunnetuin oli 1950-luvun alussa pyörinyt "This Is Show Business".


title: Clifton Fadiman

text: Vaikka Fadiman sai mainetta radiojuontajana, hän oli edelleen kiinnostunut kirjallisuudesta. Vuonna 1944 hän liittyi vastaperustetun Book of the Month Clubin komiteaan, joka valitsi klubin jäsenille luettavaa. Fadiman oli myös "Encyclopaedia Britannican" konsulttina ja avustajana. Vuonna 1985 hän sai Dorothy C. McKenzie -palkinnon ansioistaan lastenkirjallisuudelle, kun hän oli koonnut antologian "A World Treasury of Children's Literature". Fadiman kokosi lisäksi urallaan muitakin antologioita, kirjoitti esseitä Holiday-lehteen 10 vuoden ajan, 65 kirjajohdantoa "Marsin aikakirjoista" "Sotaan ja rauhaan" ja Sam Aaronin kanssa kirjan viineistä, "The Joys of Wine".


title: Clifton Fadiman

text: Vuonna 1993 Fadiman palkittiin National Book Awardin elämäntyöpalkinnolla vaikutuksestaan yhdysvaltalaiseen kirjallisuuteen. Hän oli saanut tähden Hollywood Walk of Famelle jo vuonna 1960.


title: Clifton Fadiman

text: Fadiman oli kahdesti naimisissa. Hänen ensimmäinen avioliittonsa toimittaja Pauline Elizabeth Rushin kanssa päättyi avioeroon 1949. Seuraavana vuonna hän meni naimisiin toimittaja ja kirjailija Annalee Jacobyn kanssa. Ensimmäisestä liitostaan Fadiman sai yhden pojan, Jonathanin, ja toisesta liitostaan kaksi lasta: Kimin ja Annen, josta tuli myös kirjailija.


title: Clifton Fadiman

text: Fadiman oli viimeiset vuotensa sokea, kun hän oli menettänyt näkönsä 1980-luvun lopussa akuutin verkkokalvon tulehduksen takia. Hän jatkoi silti lastensa avulla työtään Book of the Month Clubissa. Fadiman eli viimeiset vuotensa Captiva Islandilla. Hän kuoli kesäkuussa 1999 viereisellä Sanibel Islandilla.


title: Volgan vesivoimalaitos

text: Volgan vesivoimalaitos () on Euroopan suurin vesivoimala. Se sijaitsee Euroopan suurimman joen, Volgan alajuoksulla Etelä-Venäjällä Volgogradin kaupungin yläpuolella, noin 400 kilometriä ylävirtaan joen suulta Kaspianmeressä. Volgan vesivoimalaitos on alin Volgan-Kaman jokisysteemin suurten voimalapatojen ja tekojärvien sarjassa. Sen pato salpaa yläpuolelleen 540 kilometrin pituisen ja yli 3000 neliökilometrin laajuisen Volgogradin tekojärven.


title: Volgan vesivoimalaitos

text: Voimalan nykyinen kokonaisteho on 2650 megawattia. Voimala kuuluu RusHydro-energiayhtiön vesivoimaloihin.


title: Volgan vesivoimalaitos

text: Voimalaitos rakennettiin osana suurten kommunististen rakennushankkeiden sarjaa, joka käynnistettiin Neuvostoliiton ministerineuvoston ja Josef Stalinin päätöksellä elokuussa 1950. Rakennustyö alkoi 1952, ja voimala käynnistettiin vaiheittain vuosina 1958-1961. Rakennustöihin kerättiin kymmenin tuhansin Komsomol-nuorisoa koko neuvostovaltiosta. Volžskin kaupunki voimalan kohdalla joen itärannalla syntyi rakentajien asutuskeskukseksi.


title: Volgan vesivoimalaitos

text: Vuonna 1959 valmistui 500 kVn korkeajännitelinja laitoksesta Moskovaan. Myöhemmin laitokselta rakennettiin maailman ensimmäinen korkeajännitteinen, 800 kV:n tasajännitelinja Donbassin teollisuusalueelle. Laitos toimi myöhemminkin useiden vesivoimainnovaatioiden koepaikkana.


title: Volgan vesivoimalaitos

text: Voimalaitoksella oli keskeinen osa Ala-Volgan alueen ja Donbassin talouskehityksessä ja Keski- ja Etelä-Venäjän talousalueiden energiaverkon rakentumisessa. Patoaltaiden rakentaminen teki myös Volgan ala- ja keskijuoksut navigointikelpoisiksi Kaspianmereltä Astrahanista Saratoviin. Hankkeeseen liittyi myös Volgan vasemman puolen keinokasteluprojekteja, erityisesti Länsi-Kazakstanin alueella.


title: Volgan vesivoimalaitos

text: Voimalaitokseen liittyvän patorakennelman pituus 4,9 kilometriä. Joen ylittävä suora betonirakenteinen osuus on 725 metriä pitkä ja 44 m leveä, ja siihen liittyy 3,2 km maapatoa, joka on enimmillään 47 m korkea. Vedenpintojen ero on noin 15 m. Padon yli on maantie- ja rautatieyhteydet. Padon yhteyteen on rakennettu sen ohittava kalatie.


title: Volgan vesivoimalaitos

text: Voimalaitoksen nykyteho on 2592,5 MW ja vuosituotanto 11 626 GWh. Generaattoreita on yhteensä 22, yksikköteholtaan 115–125,5 MW. Sähkö ohjataan lähinnä Volgogradin, Moskovan ja Donbassin tarpeisiin.


title: Abdul Fatah Younis

text: Abdul Fatah Younis (1944 Jebel Akhdar, Libya – 28. heinäkuuta 2011 Benghazi, Libya) oli libyalainen kenraali, maan sisäministeri ja helmikuusta 2011 Libyan hallitusta vastaan taistelevien kapinallisten Siirtymäajan kansallisen neuvoston joukkojen pääesikunnan päällikkö.


title: Abdul Fatah Younis

text: Jotkut kapinallisista pitivät Younisia vastuullisena vuoden 2006 verilöylystä Bengasissa Italian lähetystön edustan Muhammed-pilakuvien vastaisia mielenosoittajia vastaan.


title: Abdul Fatah Younis

text: Torstaina 28. heinäkuuta 2011 Younis kutsuttiin kuultavaksi kapinallisten pääkaupunkiin Bengasiin etulinjasta Bregasta. Hänet vangittiin tuntemattomaan paikkaan Bengasissa ja hänet ja hänen avustajiinsa kuuluneet eversti ja majuri teloitettiin samana iltana epäselvissä oloissa. Väitteiden mukaan Younisia syytettiin yhteyksistä Gaddafin hallintoon.


title: Abdul Fatah Younis

text: Kapinallisneuvoston johtaja Mustafa Abdul Jalil sanoi torstain lehdistötilaisuudessa tappajien kuuluneen Gaddafia kannattavaan ryhmään ja varoitti kapinallisten keskuudessa toimivia "aseellisia ryhmiä". Hän sanoi surmat tehneen kapinallisryhmän johtajan pidätetyn.


title: Abdul Fatah Younis

text: Myöhemmin kapinallisministeri Ali Tarhouni sanoi Younesin surmaajien kuuluneen kapinallisiin kuuluvaan islamistiseen Obaida Ibn Jarrah -prikaatiin, ja tekijöiden olevan vapaana. Libyan hallituksen tiedottaja Moussa Ibrahim sanoi tappajien kuuluneen al-Qaidaan ja sen olevan vahvin kapinallisryhmä.


title: Abdul Fatah Younis

text: Jo 24. päivä heinäkuuta Al Bawaba Media oli julkaissut uutisen, jonka mukaan Younis oli saanut surmansa 10 päivää aiemmin Bregasta käydyssä taistelussa, "epäselvissä olosuhteissa".


title: Porin triviaalikoulun nuottikirjat

text: Porin triviaalikoulun nuottikirjat on vuonna 1725 käsin kopioitu, Porin triviaalikoululle kuulunut kokoelma pääosin 4-äänistä hengellistä vokaalimusiikkia. Kokoelma koostuu neljästä eri äänialojen kirjasta: "Discantus", "Altus", "Tenor" ja "Bassus" .


title: Porin triviaalikoulun nuottikirjat

text: Nuottikirjat löysi Porin lyseon lehtorina vuosina 1890–1917 toiminut Eeli Granit-Ilmoniemi. Porissa kanttorina 1906–1908 toiminut Heikki Klemetti tutustui nuottikirjoihin Porin lyseon kirjastossa ja esitteli ne Säveletär-lehden artikkelissa "Musiikkihistoriallinen muistomerkki" vuonna 1908. Suomen Laulu esitti konserteissaan Klemetin johdolla muutamia nuottikirjojen sävellyksiä.


title: Porin triviaalikoulun nuottikirjat

text: Nuottikirjat sisältävät 76 moniäänistä vokaalisävellystä, jotka ovat pääosin hengellisiä musiikkia. Sävellysten tekstit ovat suurimmaksi osaksi latinaksi ja ruotsiksi. Mukana on joitakin saksankielisiä tekstejä. Ainoa suomenkielinen teos on Melchior Vulpiuksen Matteus-passio. Sävellykset ovat pääosin neliäänisiä, mutta mukana on myös muutamia sävellyksiä 3-8 äänelle.


title: Porin triviaalikoulun nuottikirjat

text: Vulpiuksen passion lisäksi säveltäjä on mainittu ainoastaan kappaleelle "Alleneste Gud I himmelrijk" (Hieronymus Praetorius). Vain pieni osa muista nuottikirjojen säveltäjistä on tunnistettu, muun muassa Gallus Dressler, Jacobus Gallus, Giovanni Gastoldi, Friedrich Weißensee, Hans Leo Hassler ja Daniel Friderici.


title: Porin triviaalikoulun nuottikirjat

text: Nuottikirjojen musiikki on 1500-luvun loppupuolelta 1600-luvun puoliväliin sijoittuvaa Itämeren alueen protestanttisten koulujen ohjelmistoa . Nuottikirjoissa onkin monia samoja kappaleita kuin Piae Cantiones -kokoelmassa, esimerkiksi "Cedit hiems eminus", "Jucundare jugiter" ja "Gaudete, gaudete Christus est natus".


title: Porin triviaalikoulun nuottikirjat

text: Imatran seurakunnan kanttorin Johannes Vesterisen johtama Sonus Borealis-yhtye on vuonna 2008 levyttänyt nuottikirjojen musiikkia.


title: Natalja Ištšenko

text: Natalja Sergejevna Ištšenko (, s. 8. huhtikuuta 1986 Smolensk, Venäjän SFNT, Neuvostoliitto) on venäläinen taitouimari, olympiavoittaja, maailman- ja euroopanmestari.


title: Natalja Ištšenko

text: Ištšenko voitti Venäjän joukkueessa joukkueohjelman olympiakultaa Pekingissä 2008 ja Lontoossa 2012. Lontoossa hän voitti myös pariuinnin olympiakultaa parinaan Svetlana Romašina. Ištšenko on voittanut MM-kilpailuista 19 maailmanmestaruutta ja kaksi hopeaa. Shanghain MM-kilpailuissa 2011 Ištšenko voitti kuusi maailmanmestaruutta. Seitsemännessä lajissa, teknisessä joukkueuinnissa, hän ei kilpaillut. Ištšenko on myös 12-kertainen Euroopan mestari, minkä lisäksi hänellä on kaksi EM-hopeaa.


title: Creem

text: Creem oli yhdysvaltalainen rock-musiikkiin keskittynyt aikakauslehti. Sen perustivat elokuussa 1969 Barry Kramer ja Tony Reay, ja lehti kutsui itseään ”Amerikan ainoaksi rock ’n’ roll -lehdeksi”. Lehti lakkautettiin vuonna 1989, mutta lehti toimi pienemmässä muodossa vielä lyhyen aikaa 1990-luvun alussa.


title: Creem

text: Lehden kriitikoihin lukeutuivat muun muassa Lester Bangs, Lenny Kaye, Patti Smith sekä The Dictators -yhtyeen perustaneet Richard Blum ja Andy Shernoff.


title: Chamberlin

text: Chamberlin on sähkömekaaninen kosketinsoitin, joka on Mellotronin edeltäjä. Sen suunnitteli ja patentoi wisconsinilainen keksijä Harry Chamberlin vuosina 1948–1956, jolloin myös ensimmäinen malli ilmestyi. Vaikka suurin osa Champerlin-malleista on kosketinsoitinpohjaisia, niin niistä on valmistettu useita erilaisia malleja, mukaan lukien rumpukoneita kuten esimerkiksi ensimmäinen, vuonna 1948 ilmestynyt malli "Champerlin 100 Rhythmate."Ensimmäinen kosketinsoitinpohjainen malli oli "Champerlin 200", joka ilmestyi vuonna 1951 ja jota valmistettiin vuoteen 1959 mennessä noin 100 kappaletta. Vuonna 1962 ilmestynyt malli 600/660 Music Master on hyvin samanlainen kuin seuraavana vuonna ilmestynyt "Mellotron MK I."


title: Hansa Tonstudio

text: Hansa Tonstudio on äänitysstudio Kreuzbergin kaupunginosassa Berliinissä Saksassa. Studion perustivat vuonna 1964 veljekset Peter ja Thomas Meisel Halenseen kaupunginosaan, mistä studio muutti vuonna 1972 nykyiseen paikkaansa.


title: Hansa Tonstudio

text: Monet englanninkieliset muusikot ovat kutsuneet studiota nimillä ”Hansa Studio By the Wall”, ”Hansa by the Wall” ja ”The Great Hall by the Wall” viittauksena studion sijaintiin lähellä Berliinin muuria.


title: Rob Sheffield

text: Rob Sheffield (s. 2. helmikuuta 1966) on yhdysvaltalainen musiikkitoimittaja ja kirjailija. Hän työskentelee nykyisin "Rolling Stone" -lehdessä, jossa hän kirjoittaa levyarvosteluja sekä esseitä popmusiikista. Sitä ennen hän työskenteli "Blender"-lehdessä.


title: Rob Sheffield

text: Musiikkiarvostelujensa lisäksi Sheffield on kirjoittanut kaksi kirjaa.


title: Joulu Connecticutissa

text: Joulu Connecticutissa ("Christmas in Connecticut") on vuoden 1992 elokuva, jonka ohjasi Arnold Schwarzenegger. Hän teki elokuvaan myös cameoroolin esittämällä miestä, joka istuu uutisauton edessä. Elokuvan päänäyttelijöinä nähtiin Dyan Cannon Elizabethina, Kris Kristofferson Jefferson Jonesina ja Tony Curtis Mr. Yardleynä. Elokuva oli uusintaversio vuoden 1945 elokuvasta "Naisreportteri rakastuu".


title: Tiedekeskus Corpus

text: Tiedekeskus Corpus on Hollanissa Haagin lähellä Oegstgeestissa sijaitseva tiedekeskus, jossa esitellään ihmisruumista ja sen toimintaa kokemuksellisesti. Kuulokkeiden kautta kävijä saa selostuksen toiminnoista, joiden läpi hän kulkee. Museo on avattu 2008.


title: Köynnöshortensia

text: Köynnöshortensia ("Hydrangea anomala" subsp. "petiolaris") on hortensioiden sukuun kuuluva köynnöskasvi, joka luokitellaan "Hydrangea anomala"-lajin alalajiksi. Sitä pidetään toisinaan omana lajinaan "Hydrangea petiolaris".


title: Köynnöshortensia

text: Köynnöshortensia kasvaa alkuperäisenä Japanissa, Sahalinissa ja Korean niemimaalla. Sen luonnonvaraisia kasvupaikkoja ovat tuoreet ja kosteat, keski- tai runsasravinteiset havu- ja lehtimetsät.


title: Köynnöshortensia

text: Köynnöshortensia voi kasvaa yli 10 metrin korkuiseksi. Sen haaroissa on kiipimäjuuria, joilla se kiinnittyy esimerkiksi puunrunkoihin tai kallioihin. Lehtilapa on 4–10 cm pitkä, leveänpuikea ja lyhytsuippuinen, hammaslaitainen ja päältä melkein kalju. Alapuoli on suonihangoista tavallisesti karvainen. Tyvi on pyöreä tai herttatyvinen. Kukinto on litteä, 15–25 cm leveä tasohuiskilo. Kukintojen reunoissa on noin 30 mm leveitä valkoisia neuvottomia laitakukkia. Kaksineuvoiset kukat ovat pieniä.


title: Köynnöshortensia

text: Suomessa köynnöshortensia kasvaa yleensä 3–5 metrin korkuiseksi ja sen kukinta-aika on yleensä heinäkuusta syyskuuhun.


title: Köynnöshortensia

text: Koristekasvina köynnöshortensia menestyy puolivarjoisessa tai varjoisessa paikassa tuoreehkossa, multavassa, runsasravinteisessa ja hapahkossa maassa. Sitä voidaan kasvattaa köynnöksenä kiipeilemään puihin, kiviin, muureihin tai seiniin tai vapaasti kasvavana pensasmaisena yksilönä. Istutuksen jälkeen se on hidaskasvuinen. Suomessa köynnöshortensia menestyy vyöhykkeillä I–III.


title: Corpus

text: Corpus (='ruumis', pl. "corpora") viittaa muun muassa seuraaviin:


title: Juan Gabriel

text: Alberto Aguilera Valadéz taiteilijanimeltään Juan Gabriel (7. tammikuuta 1950 Parácuaro, Meksiko – 28. elokuuta 2016 Santa Monica, Kalifornia, Yhdysvallat) oli meksikolainen laulaja-lauluntekijä, joka esitti meksikolaisia rancheroita, balladeita, mariacheja ja popmusiikkia.


title: Juan Gabriel

text: Alberto Aguilera Valadéz syntyi tammikuussa 1950. Hän oli kymmenlapsisen perheen nuorimmainen, ja hänen isänsä kuoli jo ennen hänen syntymäänsä. Äiti muutti pian tämän jälkeen työskentelemään taloudenhoitajana Ciudad Juáreziin, missä Alberto Valádez joutui 5-vuotiaana sisäoppilaitokseen. Hän oppi koulun johtajan Juan Contrerasin ohjauksessa käsityötaitoja. Hän jätti koulun 13-vuotiaana ja tienasi tämän jälkeen ensimmäiset palkkansa myymällä tekemiään pöytiä, tuoleja ja koreja.


title: Juan Gabriel

text: Vuonna 1965 Valadéz esiintyi paikallisessa televisio-ohjelmassa, jonka juontaja antoi hänelle taiteilijanimelle Adán Luna. Seuraavana vuonna hän esiintyi uudelle taiteilijanimellään ensimmäistä kertaa ciudadjuárezilaisessa kabareeteatterissa nimeltä Noa Noa. Seuraavien vuosien aikana Valadéz pyrki saamaan levytyssopimusta ja esiintyi useasti Ciudad Juárezissa, Malibú-yökerhossa. Vuonna 1971 hän teki RCA Recordsin kanssa levytyssopimuksen, joka myöhemmin siirtyi BMG:lle, ja vaihtoi nimensä Juan Gabrieliksi kunnioittaakseen Juan Contrerasia ja isäänsä Gabriel Aguileraa.


title: Juan Gabriel

text: Gabriel levytti vielä vuonna 1971 ensimmäisen hittikappaleensa, ”No Tengo Dineron”. Seuraavien 15 vuoden aikana hän levytti 15 albumia, ja niitä on myyty 20 miljoonaa kappaletta. Hän kirjoitti kappaleita myös muille latinoartisteille, kuten Angélica Maríalle, Gualberto Castrolle ja Enriqueta Jiménezille, ja kansainvälisille muusikoille, kuten José Josélle, Luis Miguelille ja Rocío Dúrcalille. Vuonna 1975 Gabriel esiintyi ensimmäisessä elokuvassaan, "Nobleza Rancherassa".


title: Juan Gabriel

text: Gabriel ajautui BMG:n kanssa sopimuskiistoihin vuonna 1985 eikä suostunut levyttämään ainuttakaan albumia, ennen kuin kiista saataisiin ratkaistua. Tuona aikana hän sävelsi ja tuotti muiden artistien kanssa. Esimerkiksi vuonna 1988 hän sävelsi ja tuotti albumin "Desde Andalucia", josta tuli Isabel Pantojan suosituin albumi. Gabriel ja BMG pääsivät sopuun vuonna 1994, jolloin hän teki popalbumin "Gracias Por Esperar". Kaksi vuotta myöhemmin BMG julkaisi Gabrielin 25-vuotisen uran kunniaksi 25-levyisen retrospektiivin "25 Anniversarios, Solos, Duetos, y Bersiones Especiales".


title: Juan Gabriel

text: Vuonna 1995 ASCAP nimesi Gabrielin vuoden lauluntekijäksi, ja seuraavana vuonna hänet valittiin Billboardin latinalaisen musiikin kunniagalleriaan. Vuonna 2002 Gabriel sai tähden Hollywood Walk of Famelle.


title: Juan Gabriel

text: Gabriel kuoli 66-vuotiaana kotonaan Kalifornian Santa Monicassa 28. elokuuta 2016. Hän oli kärsinyt terveysongelmista.


title: Albert Ramos

text: Albert Ramos Viñolas (s. 17. tammikuuta 1988 Barcelona) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 17 toukokuussa 2017. Hän on voittanut urallaan kolme ATP-haastajaturnausta. Ensimmäisen ATP-turnausvoittonsa hän otti Båstadissa vuonna 2016.


title: Albert Ramos

text: Heinäkuussa 2011 Ramos selviytyi Sveitsin avoimissa ensimmäistä kertaa urallaan ATP-turnauksen puolivälieriin. Grand Slam -turnauksissa Ramos on päässyt parhaimmillaan puolivälieriin Ranskan avoimissa 2016.


title: Elisabeth Haich

text: Elisabeth Haich (1897 – 1994) oli joogi, tarot-korteista kiinnostunut okkultisti, henkinen opettaja ja useiden henkisten kirjojen kirjoittaja.


title: Elisabeth Haich

text: Haich syntyi ja varttui Budapestissa. Toisen maailmansodan jälkeen hän pakeni Sveitsiin ja perusti yhdessä Selvarajan Yesudianin kanssa Euroopan vanhimman joogakoulun. Hänen tunnetuimmassa kirjassaan "Vihkimys" Haich kuvailee entistä elämäänsä, oppiaikaansa Ptahhotepin kanssa ja perehtymistään joogaan muinaisessa Egyptissä.


title: Taidekeskus KulttuuriKauppila

text: Taidekeskus KulttuuriKauppila on vuonna 2006 perustettu taidekeskus. KulttuuriKauppila sijaitsee Iissä, 37 kilometriä Oulusta pohjoiseen. KulttuuriKauppilan perustamisen takana ovat iiläiset taiteilijat - tekstiilitaiteilija Helena Kaikkonen, kuvanveistäjä - kuvataiteilija Sanna Koivisto ja kuvanveistäjä Antti Ylönen.


title: Taidekeskus KulttuuriKauppila

text: Idea Taidekeskus KulttuuriKauppilan perustamisesta syntyi vuonna 2003, kun vanha Kauppilan kansakoulun rakennus tuhoutui tulipalossa. Tuli tuhosi samalla myös rakennuksessa olleen Sanna Koiviston ateljeen sekä osan hänen töistään. KulttuuriKauppilan perustamisneuvottelut aloitettiin vuonna 2003 ja viralliset KulttuuriKauppilan avajaiset pidettiin marraskuussa 2006.


title: Taidekeskus KulttuuriKauppila

text: KulttuuriKauppilan perustajat Helena Kaikkonen, Sanna Koivisto ja Antti Ylönen työskentelevät KulttuuriKauppilan ateljeetalossa, jossa heillä on omat työtilat. Ateljeetalossa on myös mediatuotantoyhtiö Krunni Tuotanto Oy:n toimitilat.


title: Taidekeskus KulttuuriKauppila

text: KulttuuriKauppilan residenssiin valitaan joka vuosi kuusi taiteilijaa kansainvälisen haun kautta. Jokaiselle taiteilijalle suunnitellaan oma residenssiohjelma. Residenssijakson tavoitteena on, että taiteilija tuottaa vähintään yhden julkisen näytön, kuten taidenäyttelyn. Lisäksi residenssitaiteilijat ovat osa Iin lukion International Arts -kokonaisuutta, jossa residenssitaiteilija pitää lukukaudessa vähintään yhden erikoisalakurssin lukiolaisille. Residenssivierailla on myös mahdollisuus pitää mestarityöpajoja suomalaisille ammattitaiteilijoille ja taiteenopettajille sekä osallistua partneritoimintaan.


title: Taidekeskus KulttuuriKauppila

text: KulttuuriKauppila järjestää joka vuosi laajan kesänäyttelyn. Kesänäyttely on yleensä avoinna kesäkuun puolesta välistä elokuun puoleen väliin saakka.


title: Taidekeskus KulttuuriKauppila

text: Kesällä 2007 pidettiin KulttuuriKauppilan historian ensimmäinen kesänäyttely. Silloin esillä oli pudasjärveläisen Kari Tykkyläisen ”Virkaenkelit”. Kesä-heinäkuun ajan vierailijat saivat nauttia muun muassa Tykkyläisen valokuvista ja DVD -installaatiosta.


title: Taidekeskus KulttuuriKauppila

text: Kesällä 2008 järjestettiin KulttuuriKauppilan tähän asti suurin näyttely ”Neliö”, jossa oli esillä helsinkiläisten Kuutti Lavosen, Johanna Koistisen, Jari Kyllin ja Tanskassa asuvan Raimo Verasen töitä. Kotitaiteilijat tekivät tilaa näyttelylle luovuttamalla omat ateljeensa näyttelytiloiksi.


title: Taidekeskus KulttuuriKauppila

text: Kesällä 2009 kesänäyttelyssä oli esillä orimattilaisten Tapani Kokon ja Virpi Kannon sekä hailuotolaisen Anni Rapinojan teoksia luonnon ja ihmisyyden ihmeistä.


title: Taidekeskus KulttuuriKauppila

text: Kesällä 2010 esillä oli taivalkoskelaisen kuvataiteilijapariskunnan Eeva-Kaisa Jakkilan ja Jussi Valtakarin sekä kotitaiteilija Antti Ylösen teoksia.


title: Taidekeskus KulttuuriKauppila

text: Kesällä 2011 KulttuuriKauppilan kesänäyttelyssä esillä olivat Eija-Liisa Ahtilan, Pia Hentusen ja Kari Södön teokset. Kesän aikana vieraat pääsivät myös nauttimaan konserteista Iijoen edustalla.


title: Taidekeskus KulttuuriKauppila

text: Taidekeskus KulttuuriKauppila järjestää joka toinen vuosi Pohjoisen ympäristö- ja veistotaiteen ART Ii Biennaalin. Biennaali järjestettiin ensimmäisen kerran vuonna 2008.


title: Taidekeskus KulttuuriKauppila

text: KulttuuriKauppilan toiminta on ympärivuotista. Näyttelyitä on myös talvisin, mutta toiminta painottuu tuolloin enemmän opetukseen. KulttuuriKauppila on mukana Iin kansalaisopiston taidekoulun toiminnassa: taidekursseja järjestetään syksyisin ja keväisin KulttuuriKauppilan taideluokassa.


title: Taidekeskus KulttuuriKauppila

text: Koko vuoden järjestetään myös erilaisia taideopetuksia lapsille. Kesällä 2011 järjestettiin ensimmäiset Sormet sotkussa –lasten taidetyöpajat, joissa lapset pääsivät tekemään ja kokeilemaan erilaisia taiteen keinoja kotitaiteilijoiden ohjauksessa.


title: Taidekeskus KulttuuriKauppila

text: Taidekeskus KulttuuriKauppilan kotisivut


title: Antonio Adolfo Pérez y Aguilar

text: Antonio Adolfo Pérez y Aguilar (20. maaliskuuta 1839 – 17. huhtikuuta 1926) oli elsalvadorilainen roomalaiskatolinen pappi. Hän syntyi San Salvadorissa ja sai nimityksen San Salvadorin hiippakunnan piispaksi 13. tammikuuta 1888. Hänen edeltäjänsä oli vuonna 1885 kuollut José Luis Cárcamo y Rodríguez.


title: Antonio Adolfo Pérez y Aguilar

text: 11. helmikuuta 1913 San Salvadorista tuli arkkihiippakunta ja Pérez y Aguilarista sen arkkipiispa. Hän toimi tehtävässään, kunnes kuoli 87-vuotiaana huhtikuussa 1926. Hänen seuraajakseen nimitettiin 22. joulukuuta 1927 Alfonso Belloso.


title: Fernando Sáenz Lacalle

text: Fernando Sáenz Lacalle (s. 16. marraskuuta 1932) on Espanjassa syntynyt, El Salvadorissa toiminut roomalaiskatolinen arkkipiispa. Hänet vihittiin Opus Dein papiksi 9. elokuuta 1959. Hänet nimitettiin Santa Anan hiippakunnan vihkipiispaksi ja Tabboran titulaaripiispaksi 22. joulukuuta 1984. Piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Fernando Sáenz Lacalle

text: 3. heinäkuuta 1993 Sáenz Lacalle nimitettiin El Salvadorin armeijan apostoliseksi hallitsijaksi, jona hän toimi, kunnes erosi 19. kesäkuuta 1997. Hänet nimitettiin San Salvadorin arkkipiispaksi 22. huhtikuuta 1995. Hän jäi eläkkeelle 27. joulukuuta 2008, jolloin hänen seuraajakseen nimitettiin José Luis Escobar Alas.


title: Didier Ratsiraka

text: Didier Ratsiraka (4. marraskuuta 1936 Vatomandry Toamasinan lähellä) on Madagaskarin entinen presidentti.


title: Didier Ratsiraka

text: Didier Ratsiraka syntyi korkean malagassivirkamiehen perheeseen. 1950-luvulla hänen isänsä työskenteli Tamataven maakunnan kuvernöörinä. Etniseltä taustaltaan hän on betsimisaraka.


title: Didier Ratsiraka

text: Ratsiraka kävi lyseon Pariisissa, valmistui vuonna 1963 Brestin merenkulkuoppilaitoksesta ja palveli aliupseerina Madagaskarin laivastossa. Vuosina 1965–1969 hän suoritti tietoliikenneinsinööri-instituutin ja merisotakorkeakoulun Toulonissa. Vuosina 1970–1972 Ratsiraka työskenteli sotilasasiamiehenä Madagaskarin Ranskan lähetystössä. Vuonna 1972 hänestä tuli Gabriel Ramanantsoan sotilashallituksen ulkoministeri.


title: Didier Ratsiraka

text: Kesäkuussa 1975 Madagaskarin sotilasjohto nimitti Ratsirakan maan presidentiksi. Hänen valintansa vahvistettiin saman vuoden joulukuussa järjestetyssä kansanäänestyksessä. Vuonna 1976 hän perusti johtamansa Madagaskarin vallankumouksen eturintama ("Antokon’ny Revolisiona Malagasy, AREMA") -puolueen. Presidenttinä Ratsiraka ryhtyi ajamaan sosialistista politiikkaa ja kansallisti teollisuuden, mikä ennen pitkää johti maan talouden romahtamiseen. Myöhemmin talouselämää alettiin vapauttaa, mutta poliittinen ja sotilaallinen valta pysyi tiukasti Ratsirakan käsissä.


title: Didier Ratsiraka

text: Vuoden 1991 virkamieslakko pakotti Ratsirakan luovuttamaan vallan väliaikaiselle hallitukselle. Ratsiraka hävisi vuoden 1993 presidentinvaalit Albert Zafylle, mutta vuonna 1997 hänet valittiin jälleen presidentiksi.


title: Didier Ratsiraka

text: Joulukuun 2001 presidentinvaaleissa Ratsiraka ja hänen kilpailijansa Marc Ravalomanana ilmoittautuivat molemmat voittajiksi. Ratsiraka julisti poikkeustilan ja merinalaissyntyisen Ravalomananan kannattajat aloittivat levottomuudet, joita lietsottiin maan keskiosan ja rannikkoväestön välisillä ristiriidoilla. Huhtikuussa 2002 Madagaskarin korkein oikeus vahvisti Ravalomananan vaalien voittajaksi 51 prosentin ääntenenemmistöllä. Yhdysvaltojen ja Ranskan tunnustettua hänen hallituksensa Ratsiraka pakeni Ranskaan heinäkuussa 2002. Joulukuussa 2003 hänet tuomittiin poissaolevana viiden vuoden vankeuteen maan sisäisen yhtenäisyyden hajotuspyrkimyksistä.


title: Menabe

text: Menabe oli sakalavojen 1600-luvun loppupuolella perustama valtio Madagaskarin länsirannikolla. Sitä ennen alue tunnettiin nimellä "Ansakuabe". Vuosien 1660–1685 tienoilla hallinnut maroseranakuningas Andriandahifotsy alisti sakalavasoturiensa avulla vazimbat, vezot ja antanandrot ja pakotti myös sisämaan kuningaskunnat maksamaan veroa Menabelle. Andriandahifotsyn kuoltua hänen kaksi poikaansa taistelivat vallasta. Voitolle jäi Tsimanongarivo (noin 1668–1718), kun taas Tsimanatona siirtyi pohjoiseen, jossa hän valloitti Boinan alueen. Orjakaupalla rikastunut Menabe hajosi 1700-luvulla sisäisiin ristiriitoihin, mutta yhdistyi uudelleen vuosisadan lopussa.


title: Helena Kaikkonen

text: Helena Kaikkonen (s. 1959) on suomalainen tekstiilitaiteilija.


title: Helena Kaikkonen

text: Kaikkonen on opiskellut Norjassa tekstiilitaiteen ja designin laitoksella sekä Taideteollisessa korkeakoulussa. Kaikkosen töissä luonto on tärkeä elementti niin aiheiden kuin materiaalinkin osalta. Kaikkonen tekee myös tila- ja ympäristötaideteoksia.


title: Helena Kaikkonen

text: Helena Kaikkosen työhuone sijaitsee Oulun Pikisaaressa Vanhalla Villatehtaalla


title: John C. Reiss

text: John Charles Reiss (13. toukokuuta 1922 Red Bank, New Jersey – 4. maaliskuuta 2012 Lawrenceville, New Jersey) oli yhdysvaltalainen roomalaiskatolinen piispa. Hän opiskeli Seton Hallin yliopiston Immaculate Conception -seminaarissa ja sai pappisvihkimyksensä piispa William A. Griffiniltä 31. toukokuuta 1947. Hän sai vuonna 1954 tohtorinarvon kanonisessa laissa Amerikan katolisesta yliopistosta.


title: John C. Reiss

text: Reiss nimitettiin 21. lokakuuta 1967 Trentonin vihkipiispaksi ja Simidiccan titulaaripiispaksi. Hänet vihittiin piispaksi 12. joulukuuta. Pääkonsekraattorina toimi George W. Ahr, jota avustivat Walter W. Curtis ja James J. Hogan. Vuonna 1980 Reissistä tuli Trentonin piispa, jona hän toimi, kunnes jäi eläkkeelle vuonna 1997. Hänen seuraajakseen nimitettiin John Mortimer Smith. Reiss kuoli 89-vuotiaana maaliskuussa 2012.


title: Aksu Palmén

text: Aksu Palmén on suomalainen ääninäyttelijä, joka on dubannut muun muassa Rottatouillea, Muumipeikkoa ja Paavo Pesusientä.


title: Teen Wolf

text: Teen Wolf voi tarkoittaa seuraavia:


title: Antti Ylönen (kuvataiteilija)

text: Antti Ylönen (s. 1957, Juva) on iiläinen kuvanveistäjä ja keraamikko.


title: Antti Ylönen (kuvataiteilija)

text: Ylönen on opiskellut Vapaassa Taidekoulussa ja Oriveden Opiston kuvataidelinjalla. Ylösellä on ollut useita näyttelyitä niin kotimaassa kuin ulkomaillakin.


title: Antti Ylönen (kuvataiteilija)

text: Antti Ylösen työtilat sijaitsevat Taidekeskus KulttuuriKauppilassa. Lisäksi hänellä on kotistudio Iin Illinsaaressa.Antti Ylösen kotisivut


title: Antti Ylönen (kuvataiteilija)

text: Antti Ylösen kotisivut


title: Antti Ylönen (kuvataiteilija)

text: Taidekeskus KulttuuriKauppila


title: Dan Haggerty

text: Dan Haggerty (syntyjään Gene Jajonski; 19. marraskuuta 1941 Pound, Wisconsin – 15. tammikuuta 2016 San Fernando Valley, Kalifornia) oli yhdysvaltalainen näyttelijä, joka tunnettiin erityisesti roolistaan elokuvassa ja televisiosarjassa "The Life and Times of Grizzly Adams".


title: Dan Haggerty

text: Haggerty aloitti uransa sijaisnäyttelijänä ja eläintenkouluttajana, ja lisäksi hän näytteli pienissä rooleissa sekä hoiti elokuvassa "Easy Rider – matkalla" käytettyjä moottoripyöriä. Kuuluisuuteen Haggerty nousi roolistaan vuoden 1974 pienen budjetin independent-elokuvassa "The Life and Times of Grizzly Adams". Elokuva perustui vuonna 1972 ilmestyneeseen romaaniin ja kertoi miehestä, joka karkasi erämaahan jouduttuaan syyttömänä syytetyksi murhasta ja joka ystävystyy matkallaan orvon karhunpennun kanssa. Elokuva oli menestys, ja sitä seurasi NBC:n televisiosarja, jonka pääosassa Haggerty jatkoi molempien tuotantokausien ajan, 1977–1978.


title: Dan Haggerty

text: Vuonna 1982 Haggerty esiintyi vielä samassa roolissa televisioelokuvassa "The Capture of Grizzly Adams". Tämän jälkeen hänen urakehityksensä pysähtyi, kun hän jäi kiinni kokaiinin hallussapidosta. Vapauduttuaan 90 päivän vankilatuomiostaan Haggerty esiintyi enää lähinnä suoraan videolle menneissä kauhuelokuvissa. Vuonna 1989 hän tuotti kauhuelokuvan "Elves", jonka pääosassa hän myös esiintyi. Vuonna 1991 hän avasi oman ravintolansa, Haggerty’s Bistron, Studio Cityssä ja alkoi markkinoida omaa grillikastikettaan. Haggerty esiintyi 1990- ja 2000-luvuilla muutamissa elokuvissa. Haggerty sai televisioansioistaan tähden Hollywood Walk of Famelle vuonna 1994.


title: Dan Haggerty

text: Haggerty oli kahdesti naimisissa. Hän nai Diane Rookerin vuonna 1959, ja he erosivat vuonna 1984. Pari sai kaksi lasta. Toisen vaimonsa, Samanthan, kanssa hän meni naimisiin vuonna 1984. Samantha kuoli moottoripyöräonnettomuudessa vuonna 2008. Heillä oli yksi lapsi.


title: Dan Haggerty

text: Haggerty kuoli 74-vuotiaana kotonaan Kalifornian San Fernando Valleyssa 15. tammikuuta 2016. Hän oli sairastanut syöpää.


Kanadan alle 20-vuotiaiden jääkiekkomaajoukkue edustaa Kanadaa jääkiekon nuorten maailmanmestaruuskilpailuissa. Joukkue on voittanut maailmanmestaruuden 17 kertaa. Ensimmäisen peli joukkue pelasi Yhdysvaltoja vastaan joulukuussa 1973. Joukkueella oli ennätyksellinen 14 vuoden mitaliputki vuosina 1998-2012. Nuorten MM-kisoja Kanada on isännöinyt vuosina 1975, 1978, 1982, 1986, 1991, 1995, 1999, 2003, 2006, 2009, 2010, 2012, 2015, 2017 ja 2019 myös vuoden 2021 kisat on myönnetty Kanadalle.


title: Iisalmen Visa

text: Iisalmen Visa on vuonna 1904 perustettu iisalmelainen urheiluseura. Seura jakaantuu neljään eri jaostoon, joita ovat: hiihto, painonnosto, suunnistus ja yleisurheilu.


title: Iisalmen Visa

text: Iisalmen Visa tarjoaa kaikenikäisille mahdollisuuden toimia seurassa joko lajin harrastajana, ohjaajana, valmentajana, yleisurheilutuomarina tai monipuolisissa vapaaehtoistoiminnan tehtävissä. Koulutusta ohjaajaksi, valmentajaksi ja tuomariksi järjestetään. Kilpailuja järjestetään useimmiten vähintään pari kertaa kuukaudessa. Harjoittelu- ja kilpailupaikkana toimii kesäisin Sankariniemen stadion ja talvisin vasta pari vuotta sitten valmistunut halli, joka sijaitsee Iisalmen väestönsuojassa.


title: Yes (täsmennyssivu)

text: Yes voi tarkoittaa esimerkiksi:


title: Amistad (elokuva)

text: Amistad on vuonna 1997 ilmestynyt Steven Spielbergin ohjaama elokuva. Se perustuu tositarinaan vuonna 1839 Amistad-nimisellä orjalaivalla tapahtuneesta kapinasta, jossa laivan lastina olleet orjat ottivat aluksen hallintaansa ja yrittivät purjehtia takaisin Afrikkaan. Amistad ajautui kuitenkin Yhdysvaltojen rannikolle ja joutui takavarikkoon. Orjien kohtalosta käytiin pitkää oikeudenkäyntiä lakituvassa.


title: Struve 3050

text: Struve 3050 ("Σ 3050", "STF 3050", "ADS 17149") on pienillä laitteilla kaksoistähtenä näkyvä kolmoistähti Andromedan tähtikuviossa lähellä Pegasuksen rajaa. Stuve 3050 sijaitsee pohjoiseen Pegasuksen koilliskulmasta. Struve 3050 on kaksi lähekkäistä kellertävää tähteä.


title: Struve 3050

text: Komponenttien näennäiset kirkkaudet 6,46, 6,72 ja 12,9 magnitudia. Komponentit A ja B ovat ahdas kaksoistähti, jossa väli 2,2 "a vuonna 2006. Tähti erottuu kahdeksi yli 7,5 cm kaukoputkella. Näitä kiertää kolmas komponentti 1998, joka oli A:sta vuonna 79.2" päässä. AB kiertoaika 305 vuotta. Etäisyys 94,6 valovuotta. Struve 3050 AB:n kiertoaika on noin 350 vuotta.


title: Jesper Blomqvist

text: Lars Jesper Blomqvist (s. 5. helmikuuta 1974 Tavelsjö, Ruotsi) on ruotsalainen entinen jalkapalloilija.


title: Jesper Blomqvist

text: Blomqvistin pelipaikka oli keskikentällä. Hän oli voittamassa Ruotsille MM-pronssia 1994. Blomqvist pelasi ammattilaisena Ruotsissa, Italiassa ja Englannissa seuroinaan muun muassa IFK Göteborg, AC Milan, Parma ja Manchester United. Hän oli voittamassa vuonna 1999 Manchester Unitedin riveissä triplamestaruutta, mukaan lukien Mestarien liigaa.


title: Jesper Blomqvist

text: Blomqvist lopetti uransa virallisesti vuonna 2012.


title: Malaattidehydrogenaasi

text: Malaattidehydrogenaasi on entsyymi, joka katalysoi sitruunahappokierron viimeistä vaihetta, joka on omenahapon reversiibeli hapetus oksaloetikkahapoksi. Malaattidehydrogenaasin EC-numero on EC 1.1.1.37 ja CAS-numero 9001-64-3.


title: Malaattidehydrogenaasi

text: Malaattidehydrogenaasista tunnetaan useita isoentsyymejä. Eukaryooteilla on vähintään kahta eri isoentsyymiä, toinen mitokondriossa ja toinen sytosolissa. Näiden tuotantoa ohjaavat kaksi eri geeniä, joilla todennäköisesti on yhteinen alkuperä. Mitokondriaalisten ja sytoplasmassa esiintyvien malaattidehydrogenaasien tertiäärirakenne on hyvin samanlainen, vaikka primäärirakenteessa on suuria eroavaisuuksia. Useimmilla entsyymin kofaktorina toimii NAD tai NADH, mutta kasvien kloroplastien malaattidehydrogenaasientsyymin kofaktorina on NADP- tai NADH-molekyyli. Malaattidehydrogenaasi on kaikilla eliöillä kolmiulotteiselta rakenteeltaan hyvin samankaltainen. Se on dimeeri, joka koostuu kahdesta samanlaisesta yksiköstä. Kummassakin yksikössä on kaksi alayksikköä, jotka sisältävät sitoutumiskohdat kofaktorille ja substraatille.


title: Malaattidehydrogenaasi

text: Malaattidehydrogenaasi muistuttaa rakenteeltaan ja reaktiomekanismiltaan hyvin paljon laktaattidehydrogenaasia. Aktiivisen kohdan histidiini ja asparagiinihappo toimivat protonien luovuttajina ja vastaanottajina, ja arginiini lukitsee substraattina olevan karboksyylihapon aseman. Ensimmäisenä entsyymiin sitoutuu koentsyymi ja tämän jälkeen substraatti. Hapetusreaktiossa entsyymi käyttää kofaktorinaan NAD-molekyyliä ja pelkistysreaktiota katalysoidessaan NADH-molekyyliä.


title: Malaattidehydrogenaasi

text: Malaattidehydrogenaasi on allosteerisesti säädelty entsyymi. Korkea omenahappokonsentraatio aktivoi entsyymiä, kun taas oksaloetikkahappopitoisuuden ollessa suuri se inhiboituu. Sitruunahappo estää oksaloetikkahapon pelkistymisen omenahapoksi. Sitruunahappo myös aktivoi entsyymiä, kun omenahappo- ja NAD-pitoisuudet ovat korkealla, mutta niiden ollessa matalat sitruunahappo estää malaattidehydrogenaasin toiminnan. Kloroplastien NADP-riippuvaisen malaattidehydrogenaasin toimintaa ohjaa myös valon määrä. Pimeässä entsyymi on inaktiivinen ja sisältää kysteiiniaminohappojen välisiä disulfidisiltoja. Auringon energian avulla tioredoksiini pelkistää disulfidisillat ja aktivoi entsyymin.


title: Malaattidehydrogenaasi

text: Mitokondrion malaattidehydrogenaasi on tärkeä osa sitruunahappokiertoa, ja sytosolin entsyymi on osa glukoneogeneesiä, jonka yksi välivaihe oksaloasetaatti on. Oksaloasetaatti ei voi kulkea mitokondrion kalvojen läpi, mutta omenahappo kykenee siihen. Mitokondriossa oksaloasetaatti pelkistetään NADH:n avulla omenahapoksi, joka kulkeutuu sytosoliin, missä malaattidehydrogenaasi hapettaa sen oksaloetikkahapoksi, joka voidaan käyttää edelleen glukoneogeneesissä.


title: Dirkou

text: Dirkou on maalaiskunta ja sen keskuskylä Nigerin Agadezin alueen Bilman departementissa. Se sijaitsee Kawarin keidasalueella 45 kilometriä Bilmasta pohjoiseen. Kunnassa on 14 300 asukasta (vuonna 2010), joista noin puolet asuu Dirkoun kylässä. Sen lisäksi kuntaan kuuluvat Achinouman, Anneyn, Arguin, Bezzan, Chimoundourin ja Emtilhoumalin hallintokylät ("village administratif"), Lateyn, Tchidirissoun ja Tchouagen perinteiset kylät ("village traditionnel"), Bararan, Djawaz Gassabin, Kerdeman ja Youzeyin pikkukylät ("hameau") sekä Gadarman ja Tchdrey et Mayan korttelit ("quartier").


title: Dirkou

text: Dirkou on Kawarin alueen taloudellinen keskus. Aikaisemmin sen kautta kulki tärkeä karavaanikaupan reitti, joka yhdisti Fezzanin Tšadjärven ympärillä sijainneeseen Kanem-Bornun valtakuntaan. Nykyään kylään johtaa Agadezista Ténérén ylittävä autiomaareitti (650 kilometriä), joka jatkuu Siguedinen, Madaman, Tumun ja Al-Qatrunin kautta Libyan Sebhaan. Tuaregien ja tubujen karavaanit sekä nigeriläiset ja libyalaiset kauppiaat vaihtavat seudulla tuotettuja taateleita, suolaa ja soodaa viljaan, lihaan ja muihin tarvikkeisiin. Dirkoussa on varuskunta ja sotilaslentokenttä. Kylästä on päivittäinen reittitaksiyhteys Bilmaan.


title: Dirkou

text: Seudun kanta-asukkaat ovat kanureja ja tubuja. Armeijan, tullin, poliisin sekä koulutus- ja terveyspalvelujen työntekijät ovat yleensä kotoisin muualta Nigeristä. 1990-luvun alussa Dirkousta tuli tärkeä Länsi-Afrikasta Libyaan ja Eurooppaan pyrkivien siirtolaisten pysähdyspaikka. Sen kautta on kulkenut vuosittain kymmeniä tuhansia muuttajia, joista monet ovat joutuneet jäämään paikkakunnalle viikkojen tai kuukausien ajaksi. Siirtolaisten epätoivoinen tilanne on tuonut mukanaan väkivaltaa, prostituutiota ja huumeita.


title: Kahjo kalareissu

text: Kahjo kalareissu (engl. "Gone Fishin") on vuonna 1997 kuvattu komediaelokuva. Elokuvassa Joe Pesci ja Danny Glover esittävät kaveruksia, jotka lähtevät yhdessä kalareissulle. Matka ei kuitenkaan suju suunnitelmien mukaan. Elokuvan kuvauksissa sattui onnettomuus, jossa stuntnainen Janet Wilder kuoli, kun vene, joka oli ohjattu hyppäämään rampilta, osui häneen. Myös hänen miehensä ja appensa loukkaantuivat. Elokuva oli taloudellinen floppi ja sai rajua kritiikkiä osakseen.


title: Thriller 25: The Book

text: Thriller 25: The Book julkaistiin vuonna 2008 juhlistaakseen Michael Jacksonin vuonna 1982 julkaisemaa maailman myydyintä albumia "Thrilleriä". Kirja sisältää yli 180 korkealaatuista, digitaalisesti remasteroitua valokuvaa "Thriller" -aikakaudelta sekä haastatteluja Jacksonin yhteistyökumppaneilta kuten Quincy Jonesilta, Rod Tempertonilta, John Landisilta, Bruce Swedienilta ja Bob Giraldilta. Kirja sisältää myös tarinoita Thrillerin kappaleista, tietoa ennen julkaisemattomista kappaleista, jotka eivät päätyneet albumille sekä Michael Jacksonin käsinkirjoittamia laulunsanoja, muistiinpanoja ja runoja. Kirjasta julkaistiin uusi painos 12. kesäkuuta 2009, sillä Jacksonin mielestä joidenkin kuvien kuvanlaatu ei ollut riittävä.


title: Francis John Spence

text: Francis John Spence (3. kesäkuuta 1926 – 27. heinäkuuta 2011) oli kanadalainen roomalaiskatolinen arkkipiispa. Hän syntyi Perthissä ja sai pappisvihkimyksensä Kingstonin arkkihiippakunnassa Ontariossa 16. huhtikuuta 1950. Spence nimitettiin Kanadan armeijan vihkipiispaksi ja Novan titulaaripiispaksi 1. huhtikuuta 1967. Piispaksi vihkiminen seurasi 15. kesäkuuta. Pääkonsekraattorina toimi Maurice Roy, jota avustivat Joseph Anthony O'Sullivan ja Joseph Raymond Windle.


title: Francis John Spence

text: Vuonna 1970 Spencestä tuli Charlottetownin piispa Prinssi Edwardin saarella. Maaliskuussa 1982 hänet nimitettiin Kanadan armeijan piispaksi, jona hän toimi vuoteen 1987. Huhtikuussa 1982 hän sai lisäksi nimityksen Kingstonin arkkipiispaksi, jonka virkaan hänet asetettiin 30. kesäkuuta. Hän jäi eläkkeelle 27. huhtikuuta 2002 ja kuoli heinäkuussa 2011.


title: Luigi Bommarito

text: Luigi Bommarito (s. 1. kesäkuuta 1926) on italialainen roomalaiskatolinen arkkipiispa. Hän syntyi Terrasinissa ja sai pappisvihkimyksensä 2. huhtikuuta 1949. Hänet nimitettiin Agrigenton hiippakunnan vihkipiispaksi ja Vannidan titulaaripiispaksi 18. maaliskuuta 1976. Hänet vihittiin piispaksi 50-vuotispäivänään, 1. kesäkuuta 1976. Pääkonsekraattorina toimi Sebastiano Baggio, jota avustivat Corrado Mingo ja Giuseppe Petralia.


title: Luigi Bommarito

text: Vuonna 1980 Bommaritosta tuli Agrigenton piispa, ja vuonna 1988 hän sai nimityksen Catanian arkkipiispaksi. Hän jäi eläkkeelle 7. kesäkuuta 2002.


title: Pekka Yli-Niemi

text: Pekka Uolevi Yli-Niemi (8. heinäkuuta 1937 Turku – 8. marraskuuta 1963 Maarianhamina) oli suomalainen mäkihyppääjä ja liikennelentäjä.


title: Pekka Yli-Niemi

text: Yli-Niemi oli Suomen parhaita nuoria mäkihyppääjiä 1950-luvun lopulla. Vuonna 1957 hän sijoittui Holmenkollenilla nuorten sarjassa Veikko Kankkosen jälkeen toiseksi. Vuonna 1959 hän saavutti aikuisten sarjassa SM-hopeaa ja sijoittui sekä Puijolla että Ounasvaaralla toiseksi. Vuonna 1961 hän oli Ounasvaaralla kolmas ja vuotta myöhemmin voittaja hypäten suurmäen vihkiäiskilpailussa 87 metrin pituisen hypyn. Keski-Euroopan mäkiviikolla 1962–1963 hän oli parhaana suomalaisena yhdeksäs. Seuratasolla Yli-Niemi edusti Ounasvaaran Hiihtoseuraa.


title: Pekka Yli-Niemi

text: Yli-Niemi kuoli Maarianhaminan lento-onnettomuudessa marraskuussa 1963 turmakoneen lentoperämiehenä.


title: Heikki Väisänen (mäkihyppääjä)

text: Heikki Väisänen (s. 7. tammikuuta 1943 Kajaani) on suomalainen mäkihyppääjä.


title: Heikki Väisänen (mäkihyppääjä)

text: Väisänen sijoittui Grenoblen talviolympialaisissa 1968 normaalimäessä 45:nneksi. Hän voitti Suomen-mestaruuden vuonna 1967 sekä sijoittui pronssille normaalimäessä vuosina 1968 ja 1970 sekä joukkuemäessä vuonna 1970. Puijon kilpailun hän voitti vuonna 1967. Seuratasolla hän edusti Kainuun Hiihtoseuraa.


title: Risto Vuorinen

text: Risto Vuorinen (s. 17. huhtikuuta 1933 Lahti) on suomalainen mäkihyppääjä.


title: Risto Vuorinen

text: Vuorinen sijoittui Falunin MM-kilpailuissa 1954 mäkihypyssä 12:nneksi. SM-kilpailuissa hän sijoittui neljänneksi vuonna 1954. Hän oli 10. tammikuuta 1954 Moskovan mäkikilpailussa kolmaskymmenestoinen. Seuratasolla hän edusti Lahden Hiihtoseuraa.


title: Risto Vuorinen

text: Vuorinen muutti myöhemmin Ruotsiin. Hänen vaimonsa Eini Vuorinen (o.s. Oksanen) voitti pujottelussa viisi Suomen-mestaruutta.


title: Royal Festival Hall

text: Royal Festival Hall on vuonna 1951 avattu 2 900-paikkainen konsertti- ja tanssisali Southbank Centressa Lontoossa. Muun muassa Lontoon filharmoninen orkesteri järjestää suurimman osan Lontoon-konserteistaan siellä.


title: Royal Festival Hall

text: Royal Festival Hallissa äänitettyjä livealbumeja ovat julkaisseet muun muassa Dizzy Gillespie, John McLaughlin, Glen Campbell, Neil Sedaka, Betty Carter ja Osibisa-yhtye.


title: Royal Festival Hall

text: Southbank Centressa järjestetään vuosittain Meltdown-festivaali. London South Bank Universityn opiskelijoiden valmistujaisjuhlat pidetään Royal Festival Hallissa kaksi kertaa vuodessa toukokuussa ja lokakuussa.


title: Royal Festival Hall

text: Lähimmät metroasemat Royal Festival Hallin ympäristössä ovat Waterloo ja Embankment.


title: Ildefonso Obama Obono

text: Ildefonso Obama Obono (s. 6. toukokuuta 1938) on päiväntasaajanguinealainen roomalaiskatolinen arkkipiispa. Hän sai pappisvihkimyksensä 29. kesäkuuta 1964. Hänet nimitettiin Ebebiyinin hiippakunnan piispaksi 15. lokakuuta 1982 ja vihittiin 6. tammikuuta 1983. 9. heinäkuuta 1991 hän sai nimityksen Malabon arkkipiispaksi.


title: Satuhäät (elokuva)

text: Satuhäät () on vuonna 2010 ensi-iltansa saanut Max Winklerin ohjaama ja käsikirjoittama yhdysvaltalainen komediaelokuva, jonka pääosissa ovat Uma Thurman, Michael Angarano ja Lee Pace sekä sivuosissa Rebecca Mader ja Reece Thompson.


title: Satuhäät (elokuva)

text: "Satuhäät" sai ensi-iltansa 13. syyskuuta vuonna 2010 Kanadassa Toronton elokuvajuhlilla ja kotimaassaan 8. lokakuuta 2010 Hamptonsin elokuvajuhlilla. Teatterilevityksen ensi-ilta oli Yhdysvalloissa 8. huhtikuuta vuonna 2011. NALA Films tuotti elokuvan.


title: Satuhäät (elokuva)

text: Elokuva on julkaistu USA:ssa VOD:ille (Video On Demand) 4. maaliskuuta 2011 ja normaalille DVD:lle 21. kesäkuuta 2011. Suomessa elokuva julkaistiin vuoden 2012 aikana.


title: Satuhäät (elokuva)

text: Kaksi ystävystä matkustaa viikonlopuksi ylelliselle rantatalolle. Marshall (Reece Thompson) uskoo, että matkan syy on setviä heidän ystävyyssuhteensa ongelmia, mutta Samilla (Michael Angarano) on aivan toiset suunnitelmat. Talon kun omistaa menestynyt elokuvaohjaaja, joka on sattumalta Samin ex-tyttöystävän (Uma Thurman) kanssa. Samilla on suunnitelma, miten voittaa tämä takaisin.


title: Rafael Viljamaa

text: Rafael Viljamaa (s. 15. maaliskuuta 1928 Loviisa) on suomalainen uransa lopettanut mäkihyppääjä ja pesäpalloilija.


title: Rafael Viljamaa

text: Lahden Hiihtoseuraa edustanut Viljamaa voitti Suomen-mestaruuden vuosina 1947 ja 1949. Hän sijoittui Planicassa kolmanneksi vuonna 1949, ja seuraavana vuonna hän oli Oberstdorfissa toinen ja Salpausselällä kolmas. Hän voitti vielä tammikuussa 1951 Itävallan mäkihyppykilpailun. Hän lopetti mäkihyppyuransa jo 22-vuotiaana.


title: Rafael Viljamaa

text: Viljamaa voitti pesäpallossa Suomen-mestaruuden Lahden Mailaveikkojen joukkueessa vuonna 1952.


title: Philip Naameh

text: Philip Naameh (s. 8. syyskuuta 1948) on ghanalainen roomalaiskatolinen arkkipiispa. Hänet vihittiin papiksi 16. joulukuuta 1977, ja hän sai helmikuussa 1995 nimityksen Damongon hiippakunnan piispaksi. Piispaksi vihittäessä 28. toukokuuta pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.


title: Philip Naameh

text: Helmikuussa 2009 Naameh sai nimityksen Tamalen arkkipiispaksi.


title: Oiva Valonen

text: Oiva Albert Valonen (27. syyskuuta 1911 Helsinki – 15. maaliskuuta 1990 Hyvinkää) oli suomalainen mäkihyppääjä ja yhdistetyn hiihtäjä.


title: Oiva Valonen

text: Valonen sijoittui Lahden MM-kilpailuissa 1938 mäkihypyssä 26:nneksi. Hän voitti Suomen-mestaruuden mäkihypyssä vuonna 1935 ja yhdistetyssä vuonna 1936 sekä saavutti SM-pronssia mäkihypyssä vuonna 1936. Ounasvaaralla hän voitti mäkihypyn vuonna 1935 ja Salpausselällä hän sijoittui yhdistetyssä kolmanneksi vuonna 1939. Seuratasolla hän edusti Lahden Hiihtoseuraa. Hänen veljensä Lauri Valonen saavutti yhdistetyssä MM-hopeaa vuonna 1935.


title: Juha Virtanen (täsmennyssivu)

text: Juha Virtanen on yleinen suomalainen nimi. Se sisältää Suomen kolmanneksi yleisimmän kutsumanimen (Juha) ja Suomen toiseksi yleisimmän sukunimen (Virtanen).


title: Juha Virtanen (jääkiekkoilija, 1987)

text: Juha Virtanen (s. 24. lokakuuta 1987 Sonkajärvi) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän toimii joukkueen varakapteenina. Virtanen on pelipaikaltaan vasen laitahyökääjä, mutta hän osaa pelata myös keskellä.


title: Juha Virtanen (jääkiekkoilija, 1987)

text: Sonkajärvellä syntynyt Virtanen on Iisalmen Peli-Karhujen kasvatti ja siirtyi B-juniori-ikäisenä Kalevan Palloon. Hän voitti seurassa B-nuorten SM-hopeaa vuonna 2005 ja A-nuorten Suomenmestaruuden vuonna 2007. Virtanen debytoi SM-liigassa kaudella 2006–2007, jolloin hän pelasi viisi ottelua ilman tehopisteitä. Virtanen voitti samalla kaudella KalPan A-nuorten sisäisen syöttöpörssin 22 syötöllään. Kaudella 2007–2008 hän pelasi 15 SM-liigaottelua ilman tehopisteitä. Virtanen jakoi neljällä osumallaan KalPan sisäisen maalipörssin voiton Teemu Suhosen ja Mika Mäkiahon kanssa A-nuorten pudotuspeleissä 2008, jotka päättyivät Suomenmestaruuteen.


title: Juha Virtanen (jääkiekkoilija, 1987)

text: Kauden 2008–2009 Virtanen aloitti lainalla Mestis-joukkue Kajaanin Hokissa. Hän ei pelannut kauden aikana otteluakaan KalPassa, joka purki Virtasen ja Teemu Virtalan sopimuksen joulukuussa 2008. Hän pelasi Hokissa loppukauden tehden yhteensä 42 runkosarjaottelussa tehot 4+4=8 ja voittaen Mestis-pronssia keväällä 2009. Huhtikuussa 2009 Virtanen teki yksivuotisen jatkosopimuksen joukkueen kanssa.


title: Juha Virtanen (jääkiekkoilija, 1987)

text: Virtanen aloitti kaudella 2008–2009 Hokin varakapteenina. Hän jatkoi sopimustaan taas vuodella toukokuussa 2010. Kaudella 2010–2011 Virtanen teki Mestiksen yhden kauden piste-ennätyksensä tehoilla 7+29=36, joilla hän voitti Hokin sisäisen piste- ja syöttöpörssin. Mestiksen syöttöpörssissä Virtanen sijoittui seitsemänneksi Jokipoikien Ville Eskelisen kanssa. Keväällä 2011 joukkue ajautui kuitenkin Mestiksen karsintasarjaan, mutta Hokki onnistui säilyttämään sarjapaikkansa. Virtanen voitti karsintasarjassa Hokin sisäisen piste- ja syöttöpörssin tehoilla 1+8=9.


title: Juha Virtanen (jääkiekkoilija, 1987)

text: Huhtikuussa 2011 Virtanen teki jälleen yksivuotisen jatkosopimuksen Hokin kanssa. Seuraavaksi kaudeksi 2012–2013 hän siirtyi vuoden mittaisella sopimuksella TuToon. Virtasella oli kuitenkin hieman vaikeuksia sopeutua joukkueen pelitapaan. Hänen suurimmat onnistumisensa tapahtuivat lähinnä puolustuspäässä. Virtanen voitti kauden päätteeksi Mestis-pronssia. Kesken seuraavan kauden 2013–2014, marraskuussa 2013 TuTo purki hänen sopimuksensa. Joulukuussa Virtanen siirtyi ottelukohtaisella sopimuksella II-divisioonajoukkue Joensuun Kiekkokoplaan, josta hän siirtyi kolmen pelaamansa ottelun jälkeen Norjan I-divisioonajoukkue Viking Hockeyn riveihin tammikuussa 2014. Samalla joukkueeseen siirtyivät myös suomalaiset Markus Mäkinen ja Oskar Essén. Kolmikko onnistui myöhäisestä siirtoajankohdastaan huolimatta valloittamaan joukkueen sisäisen pistepörssin kärkisijat kaikkien pelatessa 17 ottelua. Heistä Virtanen voitti Vikingin piste- ja syöttöpörssin tehoilla 10+25=35.


title: Juha Virtanen (jääkiekkoilija, 1987)

text: Virtanen teki heinäkuussa 2014 sopimuksen Suomi-sarjassa pelanneen kasvattajaseuransa Iisalmen Peli-Karhujen kanssa, mutta hän palasi kuitenkin Norjaaan ja siirtyi I-divisioonajoukkue Tønsberg Vikingsiin elokuussa. Virtanen voitti kaudella 2014–2015 koko sarjan syöttöpörssin ja sijoittui pistepörssissä viidenneksi tehoilla 9+65=74. Hän voitti Norjan I-divisioonan mestaruuden. Virtanen voitti koko kevään 2015 GET-ligaenin karsintasarjan piste- ja syöttöpörssin tehoilla 5+8=13, mutta Vikings jäi kuitenkin ilman sarjanousua. Saman vuoden huhtikuussa hän teki joukkueen kanssa vuoden mittaisen jatkosopimuksen. Kaudella 2015–2016 Virtanen nousi Vikingsin kapteenistoon. Hän voitti koko Norjan I-divisioonan syöttöpörssin ja sijoittui pistepörssissä viidenneksi tehoilla 12+56=68. Virtanen oli joukkueensa toiseksi paras pistemies Henri Sandvikin jälkeen. Hän voitti kauden päätteeksi mestaruuden ja voitti GET-ligaenin karsinnoissa Vikingsin sisäisen tehotilaston lukemalla +3. Joukkue jäi kuitenkin taas ilman sarjanousua.


title: Juha Virtanen (jääkiekkoilija, 1987)

text: Kaudeksi 2016–2017 Virtanen palasi vuoden mittaisella sopimuksella kasvattajaseuraansa Iisalmen Peli-Karhuihin, joiden miesten joukkue oli noussut edellisenä keväänä Mestikseen. Hänet nimettiin joukkueen varakapteeniksi. Virtanen toimi kuitenkin suurimman osan kaudestaan IPK:n kapteenina, kun tehtävään kauteen lähtiessä nimetyn Otto Huttusen kausi päättyi loukkaantumiseen jo lokakuussa 2016. Virtanen oli tehoilla 10+17=27 IPK:n toiseksi paras pistemies Aatu Hämäläisen jälkeen. Karsintasarjassa hän oli joukkueen paras pistemies ja syöttäjä tehoilla 2+6=8.


title: Blaenau Gwent

text: Blaenau Gwent County Borough () on yksi Walesin hallintoalueista. Se sijaitsee maan eteläosassa Cardiffin pohjoispuolella ja sen pääkaupunkina toimii Ebbw Vale. Hallintoalueella on arviolta 69 544 asukasta (vuonna 2015) ja sen pinta-ala on 108,76 neliökilometriä.


title: Blaenau Gwent

text: Hallintoalueen rajanaapurit ovat idässä Monmouthshire ja Torfaen, lännessä Caerphilly ja pohjoisessa Powys. Alueen suurimpia kaupunkeja ovat Ebbw Valen lisäksi Abertillery, Brynmawr ja Tredegar.


title: Skoll

text: Skoll on yksi Saturnuksen pienistä ja epäsäännöllisistä kuista. Sen aiempi nimitys oli S/2006 S 8. Skollin löysivät Scott S. Sheppard, David C. Jewitt ja Jan Kleyna 26. kesäkuuta 2006.


title: Pauli Ukkonen

text: Pauli Ukkonen (s. 5. kesäkuuta 1938 Kuopio) on suomalainen uransa lopettanut mäkihyppääjä.


title: Pauli Ukkonen

text: Ukkonen voitti Puijon mäkikilpailun vuonna 1961 ja Ounasvaaran vuonna 1965. Hän saavutti SM-hopeaa vuonna 1965 ja SM-pronssia vuonna 1964. Hän sijoittui Kaukolovassa toiseksi ja Sveitsin mäkiviikolla kolmanneksi vuonna 1965 sekä Salpausselällä neljänneksi ja Holmenkollenilla kuudenneksi vuonna 1961. Seuratasolla hän edusti Puijon Hiihtoseuraa.


title: Platinafasaani

text: Platinafasaani ("Chrysolophus amherstiae") on kotoisin Lounais-Kiinasta ja Myanmarista. Aikuinen on 100-120 cm pitkä. Koiraalla on mustan ja hopean värinen pää, naaraalla on ruskea höyhenpeite. Platinafasaani on läheistä sukua kultafasaanille. Platinafasaani elää tiheän aluskasvillisuuden seassa. Platinafasaanit syövät viljaa, lehtiä ja selkärangattomia.


title: Käärmeenyrtti

text: Käärmeenyrtti ("Turbina corymbosa") on köynnöskasvi, joka kasvaa luonnostaan Pohjois-Amerikan eteläosissa, Väli-Amerikassa ja Etelä-Amerikan keski- ja pohjoisosissa. Käärmeenyrtistä käytetään myös nahuatlinkielistä nimitystä "ololiuhqui" (vaihtoehtoiselta kirjoitusasultaan "ololiuqui"), joka on peräisin asteekeilta. Ololiuhqui ("pyöreä asia") tarkoittaa kuitenkin itse asiassa vain kasvin siemeniä. Itse kasvin nahuatlinkielinen nimi on "coaxihuitl" ("käärmekasvi"). Asteekit käyttivät aikoinaan käärmeenyrttiä uskonnollisissa seremonioissaan ja yhäkin tietyt muut eteläisen Meksikon syrjäisillä vuorilla elävät heimot käyttävät käärmeenyrttiä samoihin tarkoituksiin.


title: Käärmeenyrtti

text: Monivuotisella käärmeenyrtillä on ohuet sydämenmuotoiset lehdet, jotka ovat väriltään vihreitä, kuten myös kasvin sileät ja suippomaiset varret. Käärmeenyrtin kukat ovat pitkiä ja valkoisia. Sen ruskeat ja pienet siemenet ovat pyöreitä ja muistuttavat korianterin siemeniä.


title: Käärmeenyrtti

text: Käärmeenyrtin siemenissä on havaittu useita eri alkaloideja. Ergiinin pitoisuus on selvästi suurin, 0,0065%.


title: Käärmeenyrtti

text: Käärmeenyrtin siemenillä on pitkä historia päihteenä etenkin Meksikon vuoristossa eläneiden heimojen keskuudessa. Francisco Hernandez kuvaili 1500-luvun loppupuolen kirjoituksissaan asteekkipappien syöneen kyseisiä siemeniä ollakseen kykeneviä vastaanottamaan yliluonnollisia viestejä ja kommunikoidakseen jumaliensa kanssa. Hernandezin mukaan papit näkivät näkyjä ja kokivat kauhistuttavia hallusinaatioita käärmeenyrtin siementen vaikutuksen alaisena. Asteekit käyttivät siemeniä myös maagisten voiteiden ainesosana.


title: Käärmeenyrtti

text: Muinaisten kirjoitusten perusteella meksikolaisheimot käyttivät käärmeenyrtin siemeniä hyvin laajalti myös lääkinnällisiin tarkoituksiin, kuten ilmavaivojen ja sukupuolitautien hoitoon, kivun hillitsemiseen ja kasvainten poistoon. Siementen uskottiin sisältävän jumaluuden, joka oikein lepyteltynä saisi aikaan ihmeitä.


title: Käärmeenyrtti

text: Kanadalainen psykiatri Osmond kokeili vuonna 1955 käärmeenyrtin siemeniä useita kertoja päihtymistarkoituksessa. 60-100 siemenen annokset aiheuttivat hänelle apatiaa ja voimattomuutta sekä kasvanutta visuaalista herkkyyttä. Neljän tunnin jälkeen seurasi pidemmän aikaa kestävä vaihe, jolloin hän koki rentouttavan tyytyväisyyden tunteen. Vuonna 1958 Kinross-Wright kuitenkin julkaisi tekemiään kokeita, joissa kahdeksasta miespuolisesta vapaaehtoisesta jokainen oli ottanut siemeniä enimmillään 125 kappaletta kokematta mitään todettavissa olevia vaikutuksia.


title: Käärmeenyrtti

text: 1950-luvulla myös CIA tutki MKULTRA-ohjelmansa 22. alahankkeessa käärmeenyrtin siementen vaikutuksia. Kokeissa selvisi, että siementen psykologiset vaikutukset vaihtelivat niiden alkuperämaan mukaan. Kuubalaisen lajikkeen siemenet olivat pieniä, eivätkä niiden vaikutukset olleet niin syviä kuin suurempien meksikolaisen lajikkeen siementen vaikutukset.


title: Ratsastus olympialaisissa

text: Ratsastus on ollut olympialaisisten ohjelmassa yhtäjaksoisesti vuoden 1912 kesäolympialaisista lähtien. Tätä ennen se oli olympialajina vuonna 1900 kesäolympialaisista. Olympialaisten ratsastuksessa kilpaillaan esteratsastuksessa, kenttäratsastuksessa ja kouluratsastuksessa. Olympialaisten ratsastusta hallinnoi Kansainvälinen ratsastusliitto FEI. Ratsastuksen menestynein maa olympialaisissa on Saksa.


title: Josh Hutcherson

text: Joshua Ryan ”Josh” Hutcherson (s. 12. lokakuuta 1992 Union, Kentucky) on yhdysvaltalainen elokuva- ja televisionäyttelijä. Hän aloitti näyttelemisen jo lapsena esittämällä useita pieniä elokuva- ja televisiorooleja. Hutcherson on näytellyt pääosat elokuvissa "Matka maan keskipisteeseen" (2008) ja "Silta salaiseen maahan" (2007). Hänellä on rooli vuonna 2012 ensi-iltansa saaneessa elokuvassa "".


title: Josh Hutcherson

text: Hutchersonin todellisena läpimurtona voidaan pitää Peeta Mellarkin roolia "Nälkäpeli"-elokuvasarjassa. Sarjan ensimmäinen osa, "Nälkäpeli", oli yksi vuoden 2012 odotetuimmista elokuvista ja sai maailmanensi-iltansa 23. maaliskuuta 2012. Sen jatko-osia ovat "Vihan liekit" (2013), "Matkijanärhi, osa 1" (2014) ja "Matkijanärhi, osa 2" (2015).


title: Josh Hutcherson

text: Hutcherson on uransa alusta saakka voittanut muun muassa useita Young Artist- ja Teen Choice -palkintoja sekä saanut lukuisia ehdokkuuksia.


title: Ratsastus kesäolympialaisissa 1980

text: Vuoden 1980 kesäolympialaisten ratsastus järjestettiin 25. heinäkuuta – 1. elokuuta 1980 Trade Unions Equestrian Centre, Moskovassa, Neuvostoliitossa lukuun ottamatta esteratsastuksen yksilökilpailua, joka järjestettiin Lužnikissa. Tämä oli 16. kerta kun laji oli mukana olympialaisten ohjelmassa. Mukana oli 68 osanottajaa 11 eri maasta. Osanottajista miehiä oli 59 ja naisia yhdeksän. Tapahtumia oli kuusi.


title: Ratsastus kesäolympialaisissa 1980

text: Christopher Wegelius osallistui esteratsastukseen hevosella Monday Morning, toistaiseksi viimeisimpänä suomalaisena esteratsastajana. Ratsukko sijoittui sijalle 12.


title: Michael J. Cleary

text: Michael J. Cleary C.S.Sp. (s. 1. syyskuuta 1925) on irlantilaissyntyinen roomalaiskatolinen piispa. Hän sai pappisvihkimyksensä 29. kesäkuuta 1952. Piispaksi hänet vihittiin 24. maaliskuuta 1981 Johannes Dyban toimiessa pääkonsekraattorina sekä Joseph Gandan ja Michael Joseph Maloneyn avustaessa.


title: Michael J. Cleary

text: Cleary toimi Banjulin hiippakunnan piispana Gambiassa 25 vuoden ajan. Hänet nimitettiin tehtäväänsä 24. tammikuuta 1981, ja hän jäi eläkkeelle 25. helmikuuta 2006.


title: Luettelo Suomen maajoukkueessa A-maaotteluita pelanneista koripalloilijoista

text: Tämä on luettelo Suomen maajoukkueessa pelanneista koripalloilijoista. Luettelo sisältää kaikki miesten ja naisten A-maaotteluita pelanneet pelaajat Koripalloliiton tilastojen mukaisesti.


text:
"Päivitetty 3.7.2018."
"Päivitetty 22.7.2015."


title: Ratsastus kesäolympialaisissa 1984

text: Vuoden 1984 kesäolympialaisten ratsastus järjestettiin 29. heinäkuuta – 10. elokuuta 1984 Santa Anita Parkissa, Arcadiassa, Kaliforniassa. Tämä oli 17. kerta, kun laji oli mukana olympialaisten ohjelmassa. Mukana oli 157 osanottajaa 30 eri maasta. Osanottajista miehiä oli 110 ja naisia 47. Tapahtumia oli kuusi.


title: Robert Patrick Ellison

text: Robert Patrick Ellison C.S.Sp. (s. 12. helmikuuta 1942 Dublin, Irlanti) on roomalaiskatolinen piispa. Hän sai pappisvihkimyksen 6. heinäkuuta 1969. Piispaksi hänet vihittiin 14. toukokuuta 2006 Michael J. Clearyn toimiessa pääkonsekraattorina sekä Pierre Sagnan ja George Biguzzin avustaessa. Ellison oli saanut 25. helmikuuta nimityksen Banjulin hiippakunnan piispaksi, jona hän on Michael J. Clearyn seuraaja.


title: Lewis Zeigler

text: Lewis Ziegler (s. 4. tammikuuta 1944) on liberialainen roomalaiskatolinen arkkipiispa. Hän sai pappisvihkimyksensä 22. joulukuuta 1974. Hänet nimitettiin Gbarngan hiippakunnan piispaksi 30. toukokuuta 2002 ja vihittiin piispaksi saman vuoden marraskuun 9. päivänä. Pääkonsekraattorina toimi Michael Kpakala Francis, jota avustivat Joseph Henry Ganda ja Boniface Nyema Dalieh.


title: Lewis Zeigler

text: 11. heinäkuuta 2009 Zeigler sai nimityksen Monrovian arkkihiippakunnan koadjuuttoriarkkipiispaksi. Hänestä tuli arkkipiispa, kun Michael Kpakala Francis jäi eläkkeelle 12. helmikuuta 2011.


title: Joseph Ganda

text: Joseph Henry Ganda (s. 7. maaliskuuta 1932) on sierraleonelainen roomalaiskatolinen arkkipiispa. Hän sai pappisvihkimyksensä 9. huhtikuuta 1961, ja hänet nimitettiin Keneman hiippakunnan piispaksi 11. marraskuuta 1970. Piispaksi vihittäessä 21. helmikuuta 1971 pääkonsekraattorina toimi Francis Carroll, jota avustivat Thomas Joseph Brosnahan ja John Kodwo Amissah.


title: Joseph Ganda

text: 4. syyskuuta 1980 Ganda sai nimityksen Freetownin ja Bon arkkipiispaksi. Hän jäi eläkkeelle 22. maaliskuuta 2007.


title: Abdulraheem Jumaa

text: Abdulraheem Jumaa (s. 23. toukokuuta 1979) on arabiemiirikuntalainen jalkapalloilija, pelipaikaltaan keskikenttäpelaaja. Hänen nykyinen seuransa on Arabiemiirikuntien korkeimmalla sarjatasolla Football Leaguessa pelaava Al-Wahda FC. Jumaa tunnetaan parhaiten syöttö- ja pallonkäsittelytaidoistaan, ja sen vuoksi häntä pidetäänkin yhtenä sekä seurajoukkueensa että Arabiemiirikuntien maajoukkueen tärkeimmistä pelaajista. Vuonna 2007 Jumaa auttoi maajoukkueen ensimmäiseen Gulf Cupin mestaruuteensa.


title: Abdulraheem Jumaa

text: Jumaa on maajoukkuetasolla tehnyt 13 maalia 116 ottelussa. Näistä otteluista 27 on pelattu useissa maailmanmestaruuskilpailujen karsinnoissa.


title: Ratsastus kesäolympialaisissa 1988

text: Vuoden 1988 kesäolympialaisten ratsastus järjestettiin 19. syyskuuta – 2. lokakuuta Söulin olympiastadionilla, Söulissa, Etelä-Koreassa. Tämä oli 18. kerta kun laji oli mukana olympialaisten ohjelmassa. Mukana oli 182 osanottajaa 32 eri maasta. Osanottajista miehiä oli 128 ja naisia 54. Tapahtumia oli kuusi.


title: Voli

text: Voli (oikealta nimeltään Jani Tuohimaa, s. 23. tammikuuta 1984 Helsinki) on suomalainen rap-artisti. Hänen ensimmäinen julkaisunsa oli Heikki Kuulan kanssa vuonna 2004 julkaistu "Hoodipihvii". Vuonna 2006 hän julkaisi Heikki Kuulan kanssa "Wordcup" -albumin. Voli on tullut tunnetuksi myös Teflon Brothers -yhtyeestä, johon kuuluvat myös Pyhimys, Heikki Kuula. Hän on julkaissut yhtyeen kanssa neljä albumia "T" (2009), "©" (2010) "Valkoisten dyynien ratsastajat" (2013) ja "Circus" (2017) sekä yhden ilmaismixtapen "Iso hätä" (2010).


title: Kovat kaulassa

text: Kovat kaulassa ("White Collar") on USA Networkin televisiosarja, jonka loi Jeff Eastin. Sarjassa Matt Bomer näyttelee huijari Neal Caffreya ja Tim DeKay erikoisagentti Peter Burkea. Sarjan ensiesitys Yhdysvalloissa oli 23. lokakuuta 2009 ja joulukuussa 2009 vahvistettiin sarjan jatkuvan toiselle kaudelle, joka alkoi 13. heinäkuuta 2010. 16 jaksoa sisältävä kolmas tuotantokausi alkoi 7. kesäkuuta 2011.


title: Kovat kaulassa

text: Neal Caffrey, huijari, väärentäjä ja varas jää kiinni kolmen vuoden kissa-hiiri-pelin jälkeen FBI:lle. Kun Caffreyn neljän vuoden tuomiosta on jäljellä vain neljä kuukautta, tämä pakenee tehokkaasti valvotusta vankilasta löytääkseen ex-tyttöystävänsä Kate Moreaun. Caffreyn kiinni saanut FBI-agentti, Peter Burke löytää tämän ja palauttaa vankilaan. Caffrey kuitenkin antaa uudelleen kiinni jäätyään Burkelle tietoa toisesta tapauksesta; tieto tulee tälle kuitenkin maksamaan: Burken täytyy suostua tapaamaan Caffrey. Tapaamisessa Caffrey ehdottaa diiliä: hän auttaa Burkea saamaan rikollisia kiinni, sen vastineeksi hän pääsee suorittamaan tuomionsa Burken kanssa, konsultoimassa FBI:lle. Lopulta Burke suostuu ehdotukseen, ja heistä tulee aseman paras kaksikko.


title: Lee Goren

text: Lee Goren (s. 26. joulukuuta 1977 Winnipeg, Manitoba, Kanada) on kanadalainen entinen jääkiekkoilija, pelipaikaltaan oikea laitahyökkääjä. Hän pelasi urallaan NHL:ssä yhteensä 67 runkosarja- ja viisi playoff-ottelua NHL:ssä tehopistein 5+4=9. Jäähyminuutteja kertyi 44. Goren pelasi suurimman osan Pohjois-Amerikan urastaan kuitenkin AHL:ssä. Hän urallaan myös Ruotsissa Sveitsissä, Suomessa ja Saksassa.


title: Lee Goren

text: Isokokoinen ja oikealta pelaava Goren oli lähtökohtaisesti laitahyökkääjä, mutta hän osasi pelata myös keskellä. Goren oli pelityyliltään voimahyökkääjä, jonka vahvuudet olivat taklaamisessa, laukauksessa ja kahden suunnan pelaamisessa. Hänen heikkouksiinsa kuuluu luistelu, heikohko pelisilmä ja epätasaisuus. Gorenia pidettiin toisinaan myös vaikeana persoonana ja kanssapelaajana.


title: Lee Goren

text: Gorenin kasvattajaseura oli hänen kotikaupunkinsa joukkue Winnipeg Wild. Hän pelasi kaudella 1995–1996 lähinnä SJHL-joukkue Minot Top Gunsissa, mutta myös kaksi WHL-ottelua Saskatoon Bladesissa. Goren ei pelannut kaudella 1996–1997, sillä CHL:stä siirtynyt pelaaja on edustuskelvoton NCAA:han. Välivuodesta huolimatta Boston Bruins varasi hänet kolmannella kierroksella 63. pelaajana .


title: Lee Goren

text: Goren palasi kaukaloihin kaudeksi 1997–1998 ja pääsi pelaamaan Pohjois-Dakotan yliopistojoukkueessa. Vuosina 1998 ja 2000 hän voitti NCAA:n mestaruuden ja valittiin noista jälkimmäisenä koko lopputurnauksen arvokkaimmaksi pelaajaksi. Goren valittiin WCHA:n kolmanteen tähdistökentälliseen vuonna 1999 ja toiseen tähdistökentälliseen vuonna 2000 sekä molempina vuosina sarjan akateemiseen tähdistökentälliseen. Viimeisellä yliopistokaudellaan 1999–2000 hän voitti tehoilla 34+29=63 NCAA:n maalipörssin ja sijoittui pistepörssissä kolmanneksi.


title: Lee Goren

text: Kaudeksi 2000–2001 Goren siirtyi hänet varanneen Boston Bruinsin organisaatioon. Hän pelasi suurimman osan kaudestaan sen farmijoukkue Providence Bruinsissa, AHL:ssä. Goren pelasi myös 21 NHL-ottelua tehden kaksi maalia. Kauden 2001–2002 hän pelasi kokonaan Providencessa, mutta kolmas kausi 2002–2003 oli siellä Gorenille läpimurto AHL:ssä, kun 65 runkosarjaottelussa syntyivät tehot 32+37=69. Hän oli joukkueen kolmanneksi paras maalintekijä Andy Hilbertin ja Matt Herrin jälkeen. NHL:n puolella Goren pelasi 14 runkosarjaottelua tehoin 2+1=3 sekä viisi playoff-ottelua ilman tehopisteitä.


title: Lee Goren

text: Goren ei saanut Bostonissa lopullista NHL-paikkaa, joten hän siirtyi vapaana agenttina 1+1-vuotisella sopimuksella kaudeksi 2003–2004 Florida Panthersin organisaatioon. Gorenin esitykset jäivät sielläkin vain kahden NHL-ottelun mittaiseksi, mutta Panthersin farmijoukkue San Antonio Rampagessa joukkueen kapteenina toiminut Goren oli tehoilla 27+22=49 paras maalintekijä sekä toiseksi paras pistemies Denis Švidkin jälkeen. Heinäkuussa 2004 hän teki vapaana agenttina 1+1-vuotisen sopimuksen Vancouver Canucksin kanssa, NHL-kautta 2004–2005 ei pelattu takia. Goren pelasi koko kauden AHL-joukkue Manitoba Moosessa, jonka paras maalintekijä ja toiseksi paras pistemies hän oli Peter Sarnon jälkeen tehoilla 32+30=62. Kevään 2005 pudotuspeleissä Goren teki kymmenen maalia, jotka jäivät Moosen historian ennätykseksi. Ainoastaan Michael Grabner teki yhtä monta playoff-maalia kevään 2010 pudotuspeleissä.


title: Lee Goren

text: Syksyn 2005 harjoitusleirin päätteeksi Goren sai paikan Canucksin NHL-joukkueesta, jossa hän aloitti kauden 2005–2006. Goren pelasi 28 NHL-ottelua tehoin 1+2=3, kunnes hänet palautettiin vuodenvaihteessa takaisin farmiin. Goren pelasi Moosessa koko loppukauden ja teki 42 ottelussa 22 maalia, joilla hän oli joukkueen toiseksi paras maalintekijä Jesse Schultzin jälkeen. Kaudella 2006–2007 Goren pelasi kaksi NHL-ottelua ja oli tehoilla 26+42=68 Moosen kolmanneksi paras pistemies ja toiseksi paras maalintekijä.


title: Lee Goren

text: Kaudeksi 2007–2008 Goren siirtyi yksivuotisella sopimuksella Ruotsiin ja Elitserien-joukkue Skellefteå AIK:hon. Hän oli tehoilla 16+20=36 joukkueen toiseksi paras pistemies Anders Söderbergin jälkeen. Kaudeksi 2008–2009 Goren siirtyi pelaamaan samaa liigaa kaksivuotisella sopimuksella Färjestads BK:hon. Hän pelasi verotussyistä ensimmäisen kuukauden lainalla Sveitsin National League A:n EV Zugissa. Goren oli 18 osumallaan Färjestadin paras maalintekijä Rickard Wallinin kanssa ja 129 jäähyminuutillaan hän sijoittui koko Elitserienin jäähypörssissä toiseksi HV71:ssä ja Södertälje SK:ssa pelanneen Yared Hagosin jälkeen. Goren voitti keväällä 2009 Ruotsin-mestaruuden.


title: Lee Goren

text: Goren aloitti toisen Färjestad-kautensa 2009–2010 edellisen tapaan myös ns. artistisopimuksella. Hän teki elokuussa 2009 lokakuun loppuun asti ulottuvan sopimuksen SM-liigajoukkue Tapparan kanssa. Goren teki joukkueessa lähes piste per peli -tahdilla 12 ottelussa tehot 3+8=11. Färjestadissa hän pelasi kuitenkin edelliskautta heikommin ja teki 16 ottelussa tehot 1+4=5. Tammikuussa 2010 Goren uhkaili kovin sanoin hakata häntä Facebookissa arvostellun kannattajan, mutta pyysi omien sanojensa mukaan sittemmin joukkueeltaan anteeksi. Tammikuussa 2010 Färjestad kauppasi Gorenin National League A:n SC Berniin vaihdossa Ľuboš Bartečkoon. Hän voitti kauden päätteeksi Sveitsin-mestaruuden.


title: Lee Goren

text: Kaudeksi 2010–2011 Goren siirtyi vuoden mittaisella sopimuksella Saksan DEL-liigan Straubing Tigersiin. Hän oli runkosarjan päätyttyä tehoilla 12+26=38 joukkueen toiseksi paras pistemies Derek Hahnin jälkeen, mutta Goren palasi kuitenkin siirtorajan kynnyksellä loppukaudeksi SC Berniin. Kesäkuussa 2011 hän palasi yksivuotisella sopimuksella Skellefteå AIK:hon. Goren oli kaudella 2011–2012 tehoilla 11+28=39 joukkueen paras syöttäjä Bud Hollowayn kanssa sekä toiseksi paras pistemies hänen jälkeensä. Goren voitti kauden päätteeksi Elitserien-hopeaa.


title: Lee Goren

text: Heinäkuussa 2012 Goren teki vuoden mittaisen sopimuksen SM-liigajoukkue Pelicansin kanssa. Marraskuussa hän sai yllättäen kuitenkin potkut joukkueesta tehtyään 13 runkosarjaottelussa tehot 4+8=12, joilla Goren jakoi ennen Karjala-turnauksen ajan pidettyä maaottelutaukoa Pelicansin sisäisen pistepörssin toisen sijan Pekka Jormakan ja Tommi Paakkolanvaaran kanssa. Hän teki varsin hyvät tehopisteet, mutta Pelicansin toimitusjohtaja Ilkka Kaarnan mukaan joukkueen suuripalkkaisimmat pelaajat saavat lähteä, jos joukkue ei menesty. Pelicansin alkukausi 2012–2013 tämän osoittikin. Gorenin lähtöä joukkueesta epäiltiin myös riitaisaksi, kuten hänen aiempaa lähtöään Färjestadista. Gorenin lähdön syy todettiin kuitenkin lähinnä vain taloudelliseksi. Noin kaksi viikkoa myöhemmin hän teki loppukauden kattaneen sopimuksen Elitserien-joukkue Linköpings HC:n kanssa. Kauden päätteksi Linköping ilmoitti, ettei aio uusia Gorenin sopimusta. Hän lopetti pelaajauransa kevääseen 2013.


title: Lee Goren

text: Goren edusti Kanadaa Deutschland Cupissa vuonna 2011.


title: Lee Goren

text: Kaudella 2013–2014 Goren toimi NCAA Division III:ssa St. Olaf Collegen yliopistojoukkueen apuvalmentajana ja kaudella 2014–2015 NAPHL:n B-junioriliigassa Minnesota Revolutionin päävalmentajana.


title: West Silvertownin asema

text: West Silvertown on vuonna 2005 avattu Docklands Light Railwayn asema Newhamin alueella Lontoon itäosassa. Asemalta kulkee junia länteen Lontoon Cityyn Bankin asemalle ja itään Woolwich Arsenalin asemalle London City Airportin kautta. Asema sijaitsee Lontoon matkakortin maksualueella 3.


title: Gregg Sulkin

text: Gregg Sulkin (s. 29. toukokuuta 1992) on englantilainen näyttelijä. Hän teki elokuvadebyyttinsä brittiläisessä elokuvassa "Sixty Six" vuonna 2006. Tunnetuksi hän tuli Disney Channelin komediasarjoista "Tavataan välkkärillä" ja "Waverly Placen velhot". Vuonna 2010 hän näytteli tv-elokuvassa "Avalon High". Sulkin näyttelee myös Ezra Fitzin (Ian Harding) veljeä televisiosarjassa "Valehtelevat viettelijät" sekä Chase Steinia Marvel-televisiosarjassa "Runaways".


title: FirstGroup

text: FirstGroup on skotlantilainen joukkoliikennealan yritys, jolla on toimintaa Yhdistyneessä kuningaskunnassa, Irlannissa, Ruotsissa, Tanskassa, Saksassa, Kanadassa ja Yhdysvalloissa. FirstGroup sai alkunsa nimellä FirstBus vuonna 1995, kun bussiliikennöitsijät Badgerline Group ja GRT Group fuusioituivat.


title: FirstGroup

text: FirstGroup on Yhdistyneen kuningaskunnan suurin paikallisliikennebussien operaattori, minkä lisäksi yhtiöllä on junaliikennettä useilla reiteillä. Yhdysvalloissa FirstGroup omistaa First Studentin ja Laidlawin ja on suurin koulubussiliikennöitsijä. FirstGroup omistaa myös Greyhound Linesin, joka on Pohjois-Amerikan suurin kaukoliikennelinja-autoyhtiö. Ruotsissa ja Tanskassa toiminta rajoittuu pelkkään junaliikenteeseen ja Saksassa ja Irlannissa yhtiö keskittyy pelkästään bussiliikenteeseen.


title: Nils Nummelin

text: Nils Nummelin (s. 1. joulukuuta 1921) oli suomalainen entinen jääkiekkoilija, joka pelasi vuosina 1943–1951 SM-sarjaa KIF:ssä ja Tammerfors Bollklubbissa. Hän oli pelipaikaltaan keskushyökkääjä ja voitti SM-pronssia vuosina 1945, 1946, 1947, 1948, 1950 ja 1951. Nummelin tiedettiin varsinkin maalintekijänä, sillä hänen TBK:ssa tehdyistä 47 pisteistään 42 oli maaleja.


title: Nils Nummelin

text: Jääkiekkokirja 2017–2018 tilastosivuilla Nummelin on merkitty edesmenneeksi.


title: Nils Nummelin

text: Nummelin pelasi urallaan kolme A-maaottelua, joista kaksi MM-kilpailuissa vuonna 1949.


title: Ratsastus kesäolympialaisissa 1992

text: Vuoden 1992 kesäolympialaisten ratsastus järjestettiin 28. heinäkuuta – 9. elokuuta 1992 Real Club de Polo de Barcelonalla, Barcelonassa, Espanjassa. Tämä oli 19. kerta kun laji oli mukana olympialaisten ohjelmassa. Mukana oli 215 osanottajaa 35 eri maasta. Osanottajista miehiä oli 148 ja naisia 67. Tapahtumia oli kuusi.


title: Ratsastus kesäolympialaisissa 1996

text: Vuoden 1996 kesäolympialaisten ratsastus järjestettiin 23. heinäkuuta – 4. elokuuta 1996 Georgia International Horse Parkissa, Conyersissä, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 217 osanottajaa 30 eri maasta. Osanottajista miehiä oli 151 ja naisia 66. Tapahtumia oli kuusi.


title: Ratsastus kesäolympialaisissa 2000

text: Vuoden 2000 kesäolympialaisten ratsastus järjestettiin 20. syyskuuta – 1. lokakuuta 2000 Sydney International Equestrian Centressä, Sydneyssä, Australiassa. Tämä oli kerta kun laji oli mukana olympialaisten ohjelmassa. Mukana oli 195 osanottajaa 37 eri maasta. Osanottajista miehiä oli 128 ja naisia 67. Tapahtumia oli kuusi.


title: Barbershop

text: Barbershop on Tim Storyn ohjaama yhdysvaltalainen komediaelokuva vuodelta 2002.


title: Barbershop

text: Jatko-osa "" ilmestyi vuonna 2004 ja elokuvien pohjalta tehty "Barbershop"-televisiosarja ilmestyi vuonna 2005.


title: Sasu Kaasinen

text: Sasu Kaasinen (s. 21. kesäkuuta 1990 Helsinki) on suomalainen kreikkalais-roomalaisen tyylin painija. Hän edustaa Helsingin Tarmoa, ja häntä valmentaa Ilpo Seppälä. 66 ja 74 kilogramman painoluokissa painiva Kaasinen voitti alle 20-vuotiaiden Euroopan mestaruuden vuonna 2009.


title: Sasu Kaasinen

text: Kaasinen syntyi Helsingissä 21. kesäkuuta 1990. Painin Kaasinen löysi päiväkodissa opetetun nassikkapainin kautta. Ensimmäisen kerran Kaasinen osallistui kansainväliseen arvoturnaukseen vuonna 2006, jolloin hän voitti kadettien (alle 17-vuotiaiden) Pohjoismaiden mestaruuden sarjassa 58 kg. Saman vuoden kadettien EM-kilpailuissa hän oli samassa sarjassa 18:s. Vuonna 2007 Kaasinen oli kadettien EM-kilpailuissa sarjassa 63 kg 14:s ja vuonna 2008 juniorien (alle 20-vuotiaiden) EM-kilpailujen sarjassa 66 kg 12:s. Vuoden 2008 juniorien MM-kilpailuissa Istanbulissa Kaasinen paini pronssiotteluun, jossa hävisi venäläisvastustajalleen. Lopputuloksissa hän sijoittui viidenneksi. Vuonna 2009 Kaasinen kilpaili juniorien EM-kilpailuissa Tbilisissä sarjassa 66 kg. Hän ylsi loppuotteluun, jossa voitti puolalaisvastustajansa jaksoin 2–0. Kaasisesta edellinen suomalainen painin nuorten Euroopan mestari oli Jouko Salomäki vuonna 1982. Vuoden 2009 nuorten MM-kilpailuissa Kaasinen sijoittui sarjassa 66 kg kymmenenneksi. Hän hävisi kahdesti, kultamitalin voittaneelle iranilaiselle ja pronssia voittaneelle saksalaiselle.


title: Sasu Kaasinen

text: Kaasinen kilpaili ensimmäisen kansainvälisen arvoturnauksensa yleisessä sarjassa vuonna 2010. Hän osallistui Lahdessa sotilaiden MM-kilpailuihin, missä sijoittui sarjassa 66 kg seitsemänneksi. Vuonna 2011 hän kilpaili ensimmäisen kerran EM-kilpailuissa, joissa hän 66-kiloisten painoluokassa hävisi ensimmäisen ottelunsa lopulta pronssia voittanutta serbialaista Aleksandar Maksimovićia vastaan jaksoin 1–2. Vuoden 2011 Pohjoismaiden-mestaruuskilpailuissa Kaasinen sijoittui neljänneksi.


title: Sasu Kaasinen

text: Kaasinen on asunut koko elämänsä Itä-Helsingissä. Hän on opiskellut Eiran aikuislukiossa.


title: Blood

text: Blood on verta tarkoittava englannin kielen sana, jota käytetään myös erisnimenä seuraavissa merkityksissä:


title: Nykyaikainen viisiottelu kesäolympialaisissa 1924

text: Vuoden 1924 kesäolympialaisten nykyaikainen viisiottelu järjestettiin 12. – 17. heinäkuuta 1924. Tämä oli kolmas kerta kun laji oli mukana olympialaisten ohjelmassa. Mukana oli 38 osanottajaa 11 eri maasta. Tapahtumia oli yksi, joka oli ainoastaan miehille. Osakilpailut järjestettiin Stade Olympique Yves-du-Manoirissa, Piscine des Tourellessa, Fontainebleaussa ja Le Stand de Tir de Versaillesissa. Osakilpailuja olivat ammunta, uinti, miekkailu, ratsastus ja maastojuoksu.


text: Koko kilpailun voitti se, joka sai vähiten pisteitä. Kustakin osakilpailusta pisteitä sai sijoituksensa verran. Jos kaksi tai useampi sijoittui samalle sijoitukselle osakilpailussa, laskettiin sijoituksista keskiarvo.


title: Ronald Bowlby

text: Ronald Oliver Bowlby (s. 16. elokuuta 1926) on Englannin kirkon piispa. Hän opiskeli Eton Collegessa ja Oxfordin yliopiston Trinity Collegessa. Hän toimi vuodesta 1973 Newcastlen hiippakunnan yhdeksäntenä piispana. Vuonna 1980 hänet siirrettiin Southwarkin hiippakuntaan, jonka piispana hän toimi, kunnes jäi eläkkeelle vuonna 1991.


title: Ronald Bowlby

text: Newcastlessa Bowlbyn edeltäjänä toimi Hugh Ashdown ja seuraajana Andrew Graham. Southwarkissa häntä edelsi Mervyn Stockwood ja seurasi Robert Williamson.


title: YleLeaks

text: YleLeaks on Yellow Film & TV tuottama suomalainen televisiosarja. YleLeaksissa otetaan kantaa viikon ajankohtaisimpiin tapahtumiin, uutisiin sekä juoruihin. Ohjelmaa ovat juontaneet koomikko Pirjo Heikkilä vuosina 2011–2013 ja koomikko Krisse Salminen syksystä 2013.


title: YleLeaks

text: Vakiokommentaattoreina ohjelmassa nähtiin kolmella ensimmäisellä tuotantokaudella Kari Hietalahti, Mari Perankoski, Joonas Nordman ja Teemu Laajasalo (jälkimmäinen nimellä Teemu Tammisalo). Heidän lisäkseen ohjelmassa oli ensimmäisellä tuotantokaudella vaihtuvia vieraita. Toisella kaudella ei vieraita nähty. Kolmannella kaudella ohjelmaan tuli mukaan Miitta Sorvalin esittämä Tellervo von Appelgren. Neljännellä tuotantokaudella Nordmanin ja Perankosken tilalle tulivat Jukka Lindström ja Heli Sutela. Lindströmin alettua juontaa ohjelmaa "Noin viikon uutiset", hänen tilalleen tuli marraskuussa 2014 André Wickström. Sutelakaan ei jatkanut ohjelmassa vuoden 2014 jälkeen, vaan Perankoski palasi ohjelmaan tammikuussa 2015.


title: YleLeaks

text: Syksyllä 2015 alkaneella viidennellä tuotantokaudella ohjelman kommentaattoreina nähdään kahdeksan fiktiivistä varakansanedustajaa, jotka ovat Kari Hietalahden näyttelemät keskustan Juhani Käki ja vasemmistoliiton Arhippa Korhonen, Teemu Laajasalon näyttelemät kokoomuksen Kalle Vapaamäki ja vihreiden Kesä Steiner, Taneli Mäkelän näyttelemät sosialidemokraatti Jouko Kitka ja Rkp:n Peter Smörö ja Mari Perankosken näyttelemät perussuomalainen Ritu Koponen-Papadokus ja kristillisdemokraatti Mailis Lumpio. Myös Miitta Sorvalin esittämä Tellervo von Appelgren jatkaa ohjelmassa.


title: YleLeaks

text: Ohjelman tekeminen lopetettiin toistaiseksi keväällä 2016. Ohjelma keräsi parhaimmillaan yli 800 000 katsojaa.


title: Gunnar Lihr

text: Gunnar Lihr (26. heinäkuuta 1897 Helsinki – 1. joulukuuta 1937 Fjäturenjärvi, Sollentuna, Ruotsi) oli suomalainen lentokapteeni, Aeron ensimmäinen suomalainen liikennelentäjä.


title: Gunnar Lihr

text: Lihr oli vuonna 1928 lentäjänä Ilmavoimien Suomen osalta organisoimalla pelastusretkellä Huippuvuorille, jonne italialaisen kenraalin Umberto Nobilen johtama retkikunta oli jäänyt jäälautalle zeppeliini "Italian" pudottua.


title: Gunnar Lihr

text: Lihr aloitti uransa 1920 ilmavoimien palveluksessa mekaanikkona. Vuodesta 1924 hän työskenteli Aeron palveluksessa ja lensi ensimmäisen vuoron Helsingistä Tukholmaan. Hän kuoli, kun Tukholmaan matkalla olleen koneen hätälasku epäonnistui.


title: Gunnar Lihr

text: Lihr oli avioitunut lastenlääkäri Zaida Eriksson-Lihrin kanssa kolme vuotta ennen kuolemaansa. Heillä oli poika


title: Gunnar Lihr

text: Lihr sai lentokapteenin arvon 1934.


title: Scavenger Hunt

text: Scavenger Hunt on vuonna 1979 kuvattu komediaelokuva. Elokuvan on ohjannut Michael Schultz. Elokuvan pääosissa nähdään muun muassa Richard Benjamin, James Coco, Scatman Crothers, Cloris Leachman, Cleavon Little, Arnold Schwarzenegger, Vincent Price ja Robert Morley. Myös rocklaulaja Meat Loaf ja Paul Ruebens esiintyvät elokuvassa lyhyen aikaa.


title: The Jayne Mansfield Story

text: The Jayne Mansfield Story on vuonna 1980 ensiesitetty televisioelokuva, joka perustuu Jayne Mansfieldin elämään. Elokuvan pääosia esittävät Loni Anderson ja Arnold Schwarzenegger. Sen on ohjannut Dick Lowry.


title: The Jayne Mansfield Story

text: Elokuvan tekijät olivat ehdokkaana kolmessa Primetime Emmyn sarjassa vuonna 1981.


title: The Jayne Mansfield Story

text: "Video-oppaassa" vuodelta 1994 Bello Romano antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Dionnen viitoset

text: Dionnen viitoset ovat ensimmäiset viitoset, joiden tiedetään selvinneen vauvaiästään. Siskokset syntyivät Ontariossa Kanadassa 28. toukokuuta 1934. Dionnen tytöt syntyivät kaksi kuukautta ennen laskettua aikaa. Lapset painoivat syntyessään yhteensä 6,3 kg. Synnytyksessä avusti tohtori Allan Roy Dafoe, joka hoiti vauvoja. Lapset otettiin myöhemmin valtion holhoukseen ja heidän huoltajakseen tuli tohtori Dafoe.